Sedang Hangat Beraksi, Tiba-tiba Sakit Kepala Berdenyut? Ini Sebab Mengapa Ia Berlaku!

Cuba bayangkan selepas hangat beraksi, dengan tiba-tiba anda diserang sakit kepala selepas bersetubuh.

Seks adalah antara perkara yang sangat penting
 dalam kehidupan pasangan suami isteri. Tanpanya maka akan hambar dan tidak bermaknalah kehidupan di ranjang kalian.

Sakit kepala yang dialami tentu sahaja akan membantutkan
mood asmara kalian
. Bukan itu sahaja, anda juga perlu tahu bahawa ia adalah petanda tubuh badan anda mungkin sedang dalam bahaya.

Jom sama-sama kita ikuti artikel ini dengan lebih mendalam lagi untuk tahu sebab ia berlaku.

Untuk mendapatkan lebih banyak info tentang Sistem Saraf & Otak, sila dapatkannya
di sini.

Sakit kepala selepas bersetubuh, normal atau tidak?

Sebelum pergi dengan lebih lanjut, adalah wajar untuk persoalan utama ini dijawab terlebih dahulu.

Cuba bayangkan situasi berikut: Anda dan pasangan sedang hangat berasmaradana, tiba-tiba sahaja anda rasa sakit kepala berdenyut apabila tiba saat untuk orgasma.

Situasi berikut sudah tentu akan mengakibatkan kesakitan dan ketidakselesaan yang bertahan beberapa minit, jam atau hari bergantung kepada tahap keterukannya.

Untuk pengetahuan anda terdapat 2
jenis sakit kepala
 akibat seks iaitu:

Orgasm headache

Ia akan berlaku apabila anda sedang dalam proses untuk menghampiri
orgasma atau klimaks
 (puncak syahwat).

Sexual benign headache

Ia akan berlaku apabila anda terangsang secara seksual sama ada secara sentuhan, pandangan, fikiran dan lain-lain.

Keberangkalian sakit kepala akibat seks berlaku

Sakit kepala selepas bersetubuh boleh terjadi sama ada satu jenis sahaja dalam satu masa atau kedua-duanya sekali secara serentak.

 Rasa sakit ini juga akan bertahan selama beberapa minit, jam atau hari bergantung kepada tahap keterukannya. Ia adalah satu keadaan yang boleh jadi sekali sahaja ataupun berubah menjadi kluster bersiri dan berulang kembali.

Menurut kajian
American Migrain Foundation
, kira-kira 40% kes ini adalah kronik dan berlaku lebih dari setahun.

Jadi untuk menjawab persoalan ini, sakit kepala akibat seks bukan suatu yang normal
terutamanya jika ia berkaitan dengan kondisi kesihatan yang lain
.

Ia mungkin perlu diberi perhatian lebih sekiranya
sakit kepala berdenyut
 ini disertai oleh:

Hilang kesedaran/kewarasan

Hilang sensasi

Muntah

Tegang leher

Sakit otot

Lemah otot

Paralisis penuh atau separa

Sawan

Pengsan

Baca juga:

Apa punca sebenar sakit kepala selepas bersetubuh?

Seperti mana yang kami telah nyatakan di atas tadi, sebarang aktiviti seksual boleh mengakibatkan ia berlaku.

Pun begitu, ada beberapa kondisi kesihatan yang juga mendorong kepada peningkatan risikonya termasuklah:

Pendarahan pada dinding arteri yang bersambung ke otak (
dissection
)

Dinding arteri pada kepala melebar atau membuih (
intracranial aneurysm
)

Sambungan tidak normal di antara arteri dan salur darah di dalam otak yang menyebabkan darah memenuhi ruang pada otak (
arteriovenous malformation
)

Penyakit arteri koronari

Risiko serangan strok

Keradangan akibat beberapa jangkitan tertentu

Pengambilan ubatan tertentu seperti
pil perancang keluarga

Kesimpulannya, sakit kepala berdenyut ketika seks mungkin bukan sahaja didasari oleh aktiviti seksual itu sahaja malahan juga beberapa faktor lain seperti yang kami nyatakan di atas tadi.

Siapa yang lebih berisiko alaminya?

Untuk pengetahuan anda, ada sesetengah golongan yang lebih berisiko alami sakit kepala selepas bersetubuh seperti:

Individu berjantina lelaki

Mempunyai sejarah
migrain

Bagi mengelakkan perkara ini berlaku atau berulang kembali, perkara pertama yang anda atau pasangan perlu lakukan adalah mendapatkan diagnosis melalui pengimejan otak.

Terdapat 4 kaedah yang mungkin akan doktor cadangkan dan lakukan antaranya:

 Magnetic resonance imaging
 (MRI)

Magnetic resonance angiography
 (MRA)

Computerized tomography
 (CT)

Sinaran X

Bagaimana untuk merawat keadaan sakit kepala selepas bersetubuh?

Kadangkala, sakit kepala berdenyut akibat aktiviti seksual adalah kejadian yang berlaku sekali sahaja.

Pun begitu, ia juga mungkin akan berulang lagi bergantung kepada tahap kesihatan tubuh badan anda.

Sekiranya ia berlaku dan berulang kepada anda atau pasangan
, sila berjumpa dengan doktor segera untuk mengambil preskripsi ubatan.

Antara jenis ubatan yang biasa dicadangkan atau disarankan oleh doktor adalah seperti berikut:

Ubatan harian

Beta blockers seperti propranolol (Inderal, Innopran XL) or metoprolol (Lopressor, Toprol-XL) yang digunakan untuk merawat masalah darah tinggi, penyakit arteri koronari dan migrain.

Ubatan bila perlu

Diambil apabila perlu sahaja seperti Indomethacin (Indocin, Tivorbex) atau salah satu dari triptans yang digunakan beberapa jam sebelum seks untuk mengelakkan kondisi ini terjadi.

Selain itu, ada satu lagi cara yang mungkin mudah untuk dibuat namun sukar untuk diterima iaitu
mengelakkan hubungan seks bersama pasangan
.

Ini bukanlah bermakna kalian tidak boleh langsung bersenggama
 namun ia mungkin perlu dilakukan dengan lebih ‘pasif’ untuk mengelak kondisi kesihatan ini terjadi
.

Konklusi

Kesimpulannya, sakit kepala selepas bersetubuh mungkin boleh terjadi kepada sesiapa sahaja.

Sekiranya anda salah seorang dari penderita, sila berjumpa doktor pakar segera untuk berkonsultasi ya.


5 Fakta Mengejutkan Tentang Derma Darah

Derma darah adalah amalan yang sangat baik. Namun di Malaysia, masih ramai rakyat Malaysia yang tidak pernah menderma darah. Jangan terkejut, kurang dari 3 peratus sahaja rakyat Malaysia yang menderma darah.

Mungkin sebab ramai yang masih tidak tahu apa itu derma darah. Mari kita lihat lima fakta mengejutkan tentang derma darah.

1. Ia mungkin mendedahkan penyakit yang tidak diketahui sebelum ini

Setiap darah yang diderma akan diuji dengan 13 ujian. 11 daripadanya adalah penyakit berjangkit seperti HIV, hepatitis B dan C. Jika mana-mana ujian tersebut positif, anda akan dirujuk ke profesional.

2. Anda harus mengambil makanan yang sihat sebelum menderma

Pastikan anda tidak banyak mengambil makanan yang tinggi lemak atau berminyak. Sebaliknya rangsang zat besi anda melalui makanan seperti kekacang atau daging merah.

3. Sentiasa ada orang yang memerlukan

Setiap titik darah anda tentunya diperlukan oleh pesakit di luar sana. Jangan rasa ragu-ragu apatah lagi risau untuk menderma. Anda mungkin menyelamatkan satu nyawa!

4. Menderma darah bagus untuk jantung anda

Menderma secara berkala boleh mengurangkan risiko serangan jantung sebanyak 88 peratus memandangkan badan anda menghasilkan sel darah merah baru dan mengurangkan kelikatan darah secara keseluruhannya.

5. Membakar lemak anda

Sangat mengejutkan, sementara anda duduk 10 minit menderma darah, anda sebenarnya sedang membakar 650 kcal. Itu sama seperti 30 minit di dalam gimnasium!

Hello Health Group
 tidak menyediakan nasihat perubatan, diagnosis atau rawatan.


Tekanan Darah Tinggi: Gula Juga Boleh Jadi Penyebabnya

Seperti yang telah diketahui umum, tekanan darah tinggi berkait rapat dengan pengambilan garam yang berlebihan sehingga menyebabkan tekanan darah meningkat ke paras bahaya. Namun begitu, gula yang sering kali dikaitkan dengan penyakit diabetes juga boleh menjejaskan tekanan darah.

Tidak dinafikan bahawa pengurangan pengambilan garam mungkin memberi manfaat kepada sesetengah orang tetapi tidak kepada kebanyakan orang. Terdapat penyelidikan kini yang mendedahkan bahawa gula dalam diet mungkin lebih kuat berkait dengan hipertensi berbanding garam.

Kajian Perkaitan Gula dan Tekanan Darah Tinggi

Healthy Direction
 menyatakan bahawa, kajian di Louisiana State University menganalisis hasil kajian daripada PREMIER selama 18 bulan yang dijalankan terhadap 810 orang yang mempunyai prehipertensi atau hipertensi tahap 1. Maltlamat mereka adalah untuk menilai bagaimana minuman manis mempengaruhi tekanan darah.

Hasilnya, yang diterbitkan dalam jurnal
Circulation
 mendapati bahawa pengurangan pengambilan gula akan mengurangkan tekanan darah. Sebenarnya, mereka mendapati bahawa orang yang minum satu hidangan minuman manis setiap hari mempunyai penurunan tekanan darah yang terukur selepas 18 bulan. Ini penting kerana tekanan darah tinggi adalah faktor risiko bagi penyakit jantung dan strok, dan walaupun pengurangan sederhana dalam bacaan tekanan darah, ia dapat mengurangkan risiko itu.

Bagaimana Gula Berlebihan Menyebabkan Tekanan Darah Tinggi

Bagi merawat tekanan darah tinggi dengan berkesan, adalah penting untuk memahami punca-puncanya yang sering berkait dengan disfungsi metabolik sebagai tindak balas kepada diet makanan karbohidrat tinggi dan makanan diproses.

Hiperinsulinemia

Adalah diandaikan bahawa apabila tubuh menghasilkan terlalu banyak insulin dan leptin yang bertindak balas kepada diet karbohidrat yang lebih tinggi, ia menyebabkan tekanan darah meningkat. Hiperinsulinemia meningkatkan tekanan darah, sebahagiannya dengan mengurangkan natrium dan perkumuhan air dalam buah pinggang, dan secara langsung berlaku
penyempitan saluran darah akibat penguncupan dinding otot saluran darah (
vasocontristion
).

 Hiperinsulinemia boleh memainkan peranan langsung dalam atherogenesis dan, dengan lanjutan, aterosklerosis melalui interaksi reseptor pada dinding saluran darah. Hiperinsulinemia juga dikenali untuk mengubah metabolisma lipid yang kurang baik, yang menggalakkan keradangan dan tekanan oksidatif.

Rintangan insulin

Apabila tahap insulin meningkat, rintangan insulin akhirnya berkembang. Jika reseptor insulin tumpul dan sel-sel yang tumbuh menentang insulin, magnesium tidak boleh lagi disimpan, jadi ia keluar daripada tubuh melalui kencing. Apabila tahap magnesium terlalu rendah, saluran darah tidak dapat berehat sepenuhnya, dan penyempitan ini menimbulkan tekanan darah.

Oksida nitrat

Gula fruktosa, khususnya, meningkatkan asid urik, yang menyebabkan tekanan darah dengan menghalang oksida nitrat (NO) dalam saluran darah. Ia tidak dianggap sebagai vasodilator yang paling penting dan membantu saluran darah mengekalkan keanjalannya. Tiada penindasan/tekanan yang membawa kepada kenaikan tekanan darah.

Advanced glycation

Advanced glycation end products
 (AGEs) adalah hasil langsung pendedahan kepada gula. Ini adalah salah satu laluan utama yang terlibat dalam pembangunan dan perkembangan komplikasi yang berkaitan dengan diabetes. Ia dipercayai memainkan peranan dalam komplikasi vaskular dengan mencetuskan proses yang menyebabkan pembesaran vaskular dan penyempitan saluran darah, dan menyumbang kepada aterosklerosis.


1.1 Bilion Belia Berisiko Hadapi Masalah Pendengaran

Hampir 50% individu berusia antara 12-35 tahun atau 1.1 bilion belia berdepan risiko kehilangan pendengaran disebabkan pendedahan berpanjangan dan berlebihan kepada
bunyi
 kuat, termasuk muzik yang didengari melalui peranti audio peribadi.

Sejumlah 466 juta individu iaitu bersamaan 432 juta individu dewasa dan 34 juta
kanak-kanak
 dari seluruh dunia berdepan masalah ini yang memberi kesan kepada kualiti kehidupan mereka yang majoritinya tinggal di negara berpendapatan rendah dan sederhana.

Dianggarkan menjelang 2050, lebih 900 juta individu atau bersamaan 1 dalam setiap 10 individu akan mengalami masalah kehilangan pendengaran.

Menurut Ketua Pengarah Pertubuhan Kesihatan Dunia (WHO), Dr Tedros Adhanom Ghebreyesus, “Memandangkan WHO dan ITU mempunyai pengetahuan teknologi untuk mencegah kehilangan pendengaran, ia sepatutnya dapat membantu belia dari berhenti merosakkan fungsi
telinga
 mereka semasa mendengar muzik, kerana apabila kehilangan pendengaran, ia tidak akan dapat kembali semula.”

Menjelang Hari Pendengaran Dunia
(World Hearing Day)
 pada 3 March nanti, WHO dan Kesatuan Telekomunikasi Antarabangsa (ITU) mengeluarkan standard piawaian antarabangsa baru bagi pembuatan dan penggunaan alatan audio, termasuk telefon pintar dan pemain audio, untuk menjadikannya selamat didengari.

Antara piawaian dan ciri keselamatan yang dikeluarkan WHO-ITU mencadangkan peranti audio peribadi harus mempunyai fungsi;

Sound allowance
; perisian yang merekod tahap dan tempoh pendedahan pengguna kepada bunyi sebagai rujukan

Profil peribadi; yang akan memaklumkan kepada pengguna tentang cara selamat untuk mendengar

Pilihan kelantangan bunyi; pilihan untuk mengehadkan kelantangan, pengurangan kelantangan secara automatik

Maklumat am; sebagai panduan kepada pengguna tentang cara mendengar audio yang selamat.

Dibangunkan di bawah inisiatif WHO, “Menjadi Pendengaran Selamat”, piawaian ini bertujuan meningkatkan amalan mendengar terutama dalam kalangan belia muda yang sering terdedah kepada muzik dan bunyi di tempat hiburan dan ketika mendengar muzik melalui peranti audio.


Hidung Tersumbat Buat Susah Bernafas, Ikut Cara Ini Atasinya!

Setiap kali gejala ini berlaku, anda pasti akan menghadapi

kesukaran untuk bernafas
 tetapi tidak tahu
cara hilangkan hidung tersumbat
.

Gejala hidung tersumbat boleh terjadi kepada sesiapa sahaja termasuk bayi, kanak-kanak, orang dewasa serta warga emas dan ini amat menjengkelkan.

Mereka yang terkesan sudah pasti akan mengalami kesukaran untuk bernafas dan terpaksa

menyedut kembali hingus yang mengalir
.

Adakah wujud sebarang
cara atasi hidung tersumbat
? Ada! Teruskan membaca artikel ini untuk mengetahui dengan lebih lanjut.

Untuk mendapatkan lebih banyak informasi tentang Keadaan Telinga, Hidung/Tekak, sila klik

di sini
.

Kondisi yang begitu menjengkelkan!

Untuk pengetahuan anda semua,

hidung tersumbat ialah satu kondisi
 di mana tisu dan salur darah yang terdapat di dalam hidung membengkak akibat keradangan.

Akibatnya, lubang hidung anda akan terasa seperti disekat oleh sesuatu kesan daripada pembengkakan tersebut.

Pada kebiasaannya, hidung tersumbat mungkin disertai dengan penghasilan sejenis mukus atau hingus secara berlebihan, bergantung kepada tahap kondisi itu sendiri.

Gejala ini juga mungkin didalangi oleh pelbagai pencetus seperti:

Flu

Jangkitan sinus

Alahan

Selesema

Asma

Septum hidung bengkok

Udara kering

Makanan pedas

Gangguan tidur

Bendasing di dalam hidung

Perubahan hormon di dalam tubuh

Pengambilan ubat-ubat tertentu

Kehamilan

Selain faktor risiko yang telah kami nyatakan di atas, banyak masalah kesihatan lain yang boleh menjadi

salah satu punca hidung tersumbat
.

Persoalannya, apakah yang boleh anda lakukan sebagai cara melegakan hidung tersumbat yang

dipenuhi dengan hingus
? Teruskan membaca untuk mengetahui jawapannya!

Cara hilangkan hidung tersumbat
 dengan betul!

Mungkin terdapat individu yang beranggapan bahawa cara menangani gejala hidung tersumbat adalah dengan menghembus hidung sekuat hati. Adakah cara ini berkesan?

Kononnya, ini bertujuan untuk mengeluarkan segala apa yang tersumbat di dalam hidung. Namun, ketahuilah bahawa
cara hilangkan hidung tersumbat
 ini salah!

Menghembus hidung dengan terlalu kuat
 boleh menjejaskan pendengaran.

Oleh itu, anda juga boleh mencuba
cara atasi hidung tersumbat
 seperti yang berikut.

Cara melegakan hidung tersumbat untuk si kecil

Sekiranya masalah ini berlaku kepada

individu yang masih kecil
 khususnya bayi dan kanak-kanak, pemberian ubat makan ialah sangat tidak digalakkan.

Oleh sebab itu, wujud beberapa kaedah alternatif yang boleh dicuba oleh ibu bapa seperti yang berikut:

Alat semburan hidung

Alat semburan hidung sesuai dan berkesan bagi mencegah simptom hidung tersumbat. Alat ini sesuai bagi kanak-kanak berusia 6 tahun dan ke atas.
Nasal spray
 bukan hanya boleh mencegah tetapi turut berkesan untuk melegakan gejala hidung tersumbat yang dialami oleh anak anda.

Gunakan ubat titis

Pertama, anda boleh cuba menggunakan ubat titis hidung yang boleh dibeli di farmasi tanpa memerlukan sebarang preskripsi.

Gunakan alat penyedut

Selain itu, ibu bapa juga boleh cuba menggunakan alat penyedut untuk mengeluarkan hingus daripada lubang hidung si kecil anda.

Gunakan alat pelembap udara

Alat
pelembap udara atau humidifier
 mampu menambahkan kelembapan udara dengan melepaskan wap sejuk ke dalam bilik si kecil untuk mengelakkan udara kering.

Hubungi doktor sekiranya:

Simptom berpanjangan, lebih dari 2 minggu.

Anak berusia kurang dari 3 bulan.

Anak batuk teruk.

Mempunyai masalah pernafasan dan demam.

Mengadu sakit telinga.

Cara melegakan hidung tersumbat bagi orang dewasa

Bagi orang dewasa pula,
cara hilangkan hidung tersumbat
 ialah lebih mudah kerana anda sudah boleh menguruskannya sendiri.

Dalam pada itu, anda juga boleh menggunakan
cara hilangkan hidung tersumbat
 sama seperti yang dilakukan untuk merawat si kecil.

Anda juga mungkin mahu
mencuba
cara atasi hidung tersumbat
 yang lebih efektif termasuk:

Gunakan
 vapor rub

Buat anda yang belum tahu,
vapor rub
 ialah sejenis ubat sapu yang mengandungi
menthol
,
eucalyptus
dan beberapa bahan kimia yang tidak sesuai untuk si kecil.

Sapukan pada kawasan sekitar hidung atau dada untuk mengurangkan simptom hidung tersumbat yang sedang mengganggu anda.

Ambil ubat dengan preskripsi doktor

Individu dewasa yang mengalami kondisi ini boleh mengambil ubat makan seperti antihistamina, berbeza daripada kanak-kanak.

Anda digalakkan untuk berjumpa dan berbincang dengan doktor terlebih dahulu bagi mendapatkan preskripsi sebelum mengambil sebarang ubat-ubatan.

Seks?

Ada yang mempercayai bahawa

seks juga merupakan salah satu
cara
 hilangkan hidung tersumbat
 disebabkan oleh kekurangan aliran darah ke hidung.

Kekurangan aliran darah ini dikatakan mampu melegakan gejala hidung tersumbat selain melancarkan kembali pernafasan.

Walau bagaimanapun, keberkesanan cara ini masih belum dapat dipastikan. Tiada sebarang bukti saintifik kukuh yang dapat menyokong kenyataan di atas.

Penggunaan alat semburan hidung!

Terdapat satu lagi cara efektif yang anda mungkin terlepas pandang.
Cara tersebut ialah penggunaan alat semburan hidung (
nasal spray
).

Alat ini digunakan dengan cara menyembur ke dalam lubang hidung apabila anda mengalami

masalah pernafasan seperti hidung tersumbat
.

Terdapat alat semburan hidung yang dipercayai mampu

mencairkan dan mengeluarkan hingus
 yang tersumbat sekali gus melegakan ketidakselesaan.

Ada alat semburan hidung dalam pasaran yang bebas daripada bahan aktif dan tidak mengandungi pengawet.

Individu yang masih tercari-cari
cara hilangkan hidung tersumbat
 boleh mencuba alat ini.
Pastikan alat tersebut terbukti berkesan dan selamat, tanpa sebarang kesan sampingan.
Semoga perkongsian ini memberi manfaat kepada anda.


Mitos Mengenai Mati Pucuk (ED)

Pepatah mengatakan, jika anda mahu bercinta, cintailah dengan sepenuh hati. Begitu juga saat pasangan mahu bersama dan malangnya kekerasan tidak tercapai. Anda harus bertenang dan berusaha lebih keras lagi. Tetapi jika anda masih gagal walaupun setelah banyak rangsangan diberikan, dapatkanlah bantuan dan nasihat daripada doktor. Ini kerana, pada hakikatnya masalah disfungsi ereksi yang dihadapi itu atau lebih mudah dikenali sebagai
mati pucuk
 adalah keadaan biasa yang dialami oleh kebanyakan lelaki. Walaupun begitu, usah bimbang. Dengan bantuan pakar perubatan, masalah seksual lelaki ini senang dirawat. Mungkin anda pernah mendengar pelbagai mitos mengenai disfungsi ereksi dan rawatannya, namun adakah ia sahih atau sekadar kepercayaan yang salah?

Memahami tentang mati pucuk

Mati pucuk
 (ED) adalah gangguan biasa yang mempengaruhi kemampuan lelaki untuk mengekalkan ereksi bagi tempoh tertentu demi kepuasan aktiviti seksual dengan pasangan anda. Menurut James H. Barada (Dr. Barada), terdapat pelbagai faktor psikologi yang menyumbang kepada keadaan ini.
[
1
]
 Lama kelamaan, masalah disfungsi ereksi ini akan bertambah teruk sehingga kerap menjejaskan hubungan seksual anda. Keadaan mati pucuk ini boleh mencapai tahap di mana seorang lelaki langsung tidak akan dapat mengalami ereksi sepanjang masa. Situasi ini biasanya akan didiagnosis sebagai
disfungsi ereksi lengkap
.

Menurut Program Tinjauan Kebangsaan Kesihatan dan Morbiditi (NHMS) 2019, 3 daripada 10 lelaki mengaku mereka mempunyai kesukaran untuk mengekalkan ereksi tegang – kalau ini perlu dikategorikan mengikut umur, setinggi 25.2% lelaki di dalam usia 30 – 59 tahun dan 64.1% lelaki berumur lebih daripada 60 tahun menderita dari masalah mati pucuk. Ini bermakna anda tidak bersendirian. Bahkan, terdapat sekitar 100 juta individu di seluruh dunia berdepan keadaan yang sama seperti anda.

Disfungsi ereksi BUKAN hanya masalah orang tua
[
2
]
.
 Mitos bahawa disfungsi ereksi ini hanya berlaku kepada individu lelaki berusia adalah tidak benar. Lelaki di bawah umur 40 tahun juga berdepan risiko kecenderungan untuk mengalaminya. Ini kerana ED boleh mempengaruhi lelaki pada semua peringkat umur dengan faktor yang berbeza. Oleh itu, jangan tunggu sehingga anda berusia 60 tahun baru mendapatkan rawatan. Sebaik sahaja anda mengesan masalah ini, terus melakukan pemeriksaan dan mendapatkan rundingan doktor pada peringkat awal.

Ada yang mengatakan masalah disfungsi ereksi ini tidak boleh dirawat, sekali lagi ia kepercayaan yang salah! Hakikatnya, terdapat terapi yang boleh membantu merawat dan mengatasi masalah seksual lelaki ini.

Disfungsi ereksi BUKAN hanya isu psikologi.
 Apabila anda mengalami disfungsi ereksi dan bimbang ia akan berlaku lagi, ia akan membawa kepada tekanan jiwa dan menyebabkan masalah ini berkekalan. Namun begitu, disfungsi ereksi juga berasal daripada masalah fisiologi, dan boleh dalam kombinasi[
4
]. Ia biasanya melibat masalah dengan pengaliran darah dalam zakar apabila ereksi gagal. Terdapat banyak faktor [
5
] yang menyumbang kepada aliran darah yang lemah, seperti ubat-ubatan, merokok, penggunaan alkohol, atau penyakit seperti tekanan darah tinggi dan kencing manis. Disfungsi ereksi boleh menjadi tanda amalan awal untuk keadaan kesihatan yang serius.

Ketahui cara atasi disfungsi ereksi

Gagal di kamar tidur pastinya perkara yang ingin dihindari. Malah, sudah tentu anda mahukan pengalaman dan kepuasan seksual optimum yang menggembirakan kedua-dua pihak, kan? Oleh itu, menyedari bahawa anda mengalami mati pucuk adalah langkah pertama ke arah pemulihan. Setelah berjaya melepasi tahap ini, sila bersikap terbuka untuk membincangkan masalah itu dengan doktor bagi menetapkan rawatan untuk keadaan anda.

Kajian menunjukkan bahawa ubat oral seperti perencat PDE-5 (PDE-5i) telah mengubah pendekatan merawat masalah disfungsi ereksi kerana ia mengurangkan prosedur yang lebih invasif
[
3
]
. Selain menawarkan lelaki kaedah yang lebih senang dan berkesan untuk merawat mati pucuk, kaedah ini juga mudah digunakan. Preskripsi ubatan ini adalah bergantung kepada keadaan atau kes yang dialami individu. Biasanya ia akan melibatkan faktor-faktor berbeza seperti kaedah pengambilan ubat, jangka masa tindakan ubat, kos, kesan sampingan serta langkah berjaga-jaga [
3
]. Walau bagaimanapun, penggunaan terapi oral PDE-5i ini masih memerlukan rangsangan seksual untuk mencapai ereksi tegang.

Ubat terapi oral boleh diambil sebelum anda ingin melakukan hubungan seksual.  PDE-5i telah ditemui selama beberapa dekad dan terbukti keberkesanannya dalam pengawalan disfungsi ereksi kepada ramai lelaki tanpa mengira peringkat umur, dan bertoleransi dengan baik umumnya. Untuk mengenali PDE-5i dengan lebih rapat, sila bercakap dengan pakar perubatan anda.

Masalah seksual lelaki yang melibatkan disfungsi ereksi akan menjadi sejarah lalu dan anda akan dapat mengekalkan ereksi untuk jangka masa yang lebih lama. Ini tentunya berita yang menggembirakan!

Rangsangan seksual masih diperlukan bagi mendapat hasil yang diingini. Jangan lupa untuk melibatkan pasangan anda dalam sesi terapi dan penilaian susulan. Yang paling penting, anda harus cuba mendapatkan rawatan dengan melepaskan kerisauan anda, mana tahu mungkin hasilnya boleh mengejutkan anda dan menggembirakan.

Ingat! Disfungsi ereksi adalah keadaan yang biasa dan ia boleh dirawat.

Jika anda mahu tahu dengan lebih lanjut tentang masalah Disfungsi Ereksi atau mahu ambil Kuiz Kekerasan Zakar, klik
sini
!


AWAS! Ada Alergen Tersembunyi dalam Makanan, Ini Antara Senarainya..

Selepas makan, secara tiba-tiba
mata membengkak
 dan muncul gatal-gatal pada badan? Sah! Itu tanda alahan. Jom kenal pasti makanan alergen yang harus anda pantau untuk mengelakkan berlakunya tindak balas alahan.

Dapatkan lebih banyak info tentang Alahan, dapatkan
di sini.

Jenis makanan alergen

Membaca label makanan untuk mengenal pasti risiko alergen tersembunyi mungkin sangat sukar bagi anda. Tetapi mengetahui bahan dalam label makanan yang mungkin bertindak sebagai alergen adalah kunci untuk mengelakkan tindak balas alahan yang berbahaya.

Bahan-bahan yang diperoleh daripada alergen makanan am mungkin dimasukkan sebagai nama yang berlainan dalam label, dan mereka juga mungkin berbahaya seperti alergen.

Jika anda tahu beberapa perkataan lain untuk alergen makanan, lebih mudah untuk mengenalpasti bahan-bahan yang boleh menyebabkan tindak balas alahan.

Berikut adalah beberapa ramuan umum yang perlu disedari mereka yang mempunyai
alahan makanan
. Secara umumnya, anda perlu menyemak label makanan untuk alergen.

Kacang

Bahan-bahan yang mungkin mengandungi kacang tanah dan harus dielakkan mereka yang mempunyai alahan termasuklah:

Beer nuts

Artificial nuts

Goobers

Ground nuts

Boiled peanuts

Cold pressed, extruded or expelled peanut oil

Earth nuts

Goober peas

Ground nuts, ground peanuts

Marzipan

Nougat

Telur antara makanan alergen

Alahan telur agak biasa yang berlaku dengan kanak-kanak
, dan tindak balas alahan boleh berkisar dari ringan hingga teruk.

Putih telur mengandungi alergen yang merupakan protein, tetapi mereka yang mempunyai alahan telur dinasihatkan untuk mengelakkan telur sama sekali kerana kuning telur tidak boleh dipisahkan sepenuhnya dari putih telur.

Makanan yang mengandungi bahan-bahan ini yang berasal dari telur harus dielakkan:

Mayonis

Albumin (atau Albumen)

Lysozyme

Meringue

Ovalbumin

Surimi

Protein telur biasanya turut ditemui dalam makanan bakeri, vaksin, dan makanan diproses lain.

Baca juga:

Tenusu, salah satu makanan alergen

Apabila anda mengalami alahan susu atau produk tenusu, ia tidak sama dengan masalah
intoleransi laktosa
.

Dalam alahan susu, sistem imun bertindak balas terhadap protein tertentu dalam susu. Sementara mereka yang mempunyai intoleransi laktosa tidak mempunyai enzim yang diperlukan untuk memecahkan laktosa (gula yang terdapat dalam susu), sistem imun tidak terlibat dalam kes ini.

Untuk mengelakkan tindak balas alahan, orang yang mempunyai alahan susu harus mengelakkan makanan dengan bahan-bahan berikut pada label makanan:

Casein

Curds

Custard

Diacetyl

Ghee

Lactalbumin

Lactoferrin

Tagatose

Whey

Soya

Kacang soya digunakan dalam pelbagai jenis makanan yang diproses, yang menjadikannya bahan alahan makanan tersembunyi yang kerap ditemui.

Orang yang mempunyai alahan dengan soya harus mengelakkan makanan dengan ramuan berasaskan soya berikut:

Edamame

Miso

Natto

Shoyu

Soy albumin

Bubur kacang soya

Soya

Tauhu

Susu soya

Protein sayur bertekstur

Formula soya

Makanan alergen gluten

Adalah penting untuk membezakan antara
sensitiviti gluten
 dan gandum. Gluten adalah subset protein yang terdapat dalam gandum.

Sekiranya anda ingin mengelakkan gluten, anda tidak boleh mengambil sebarang gandum. Tetapi jika anda mengelakkan gandum, anda mungkin mendapat gluten kerana gluten boleh didapati dalam bijirin lain.

Sumber-sumber gluten tersembunyi pada label makanan termasuklah:

Roti: sebarang jenis roti yang dibuat dengan tepung putih, tepung gandum; serbuk roti

Bulgur

Durum

Ekstrak bijirin

Couscous

Farro

Kanji makanan

Tepung Graham

Rye

Emmer

Semolina

Barley

Triticale

Malt

Spelt

Ikan

Mereka yang mengalami alahan kepada satu jenis ikan, seperti salmon, mungkin juga mengalami alahan terhadap jenis ikan yang lain. Oleh itu, mereka yang mempunyai sebarang alahan ikan harus mengelakkan ikan.

Selain melihat nama ikan pada label makanan, makanan alergen ikan juga mungkin tersembunyi pada:

Caesar salad dan
 dressing

Sos barbeku

Sos Worcestershire

Ikan tiruan

Bebola daging

Ini adalah beberapa ramuan umum yang perlu disedari mereka yang mempunyai alahan makanan. Sudah tentu tidak ada senarai yang komprehensif, jadi
mereka yang mempunyai alahan
makanan harus selalu memeriksa dengan doktor mereka untuk senarai ramuan khusus bagi alahan makanan mereka.


3 Kaedah Merawat Gout Akut

Serangan gout akut secara tiba-tiba dan kuat. Serangan ini boleh berlaku sehingga tiga jam. Serangan berikutnya mungkin berlaku pada minggu, bulan, dan tahun kemudian jika akar serangan tidak ditangani. Serangan gout yang berlaku semula menyebabkan kerosakan teruk pada sendi, tisu dan buah pinggang. Kerosakan ini diketahui menyebabkan kehilangan pergerakan, dalam beberapa kes. Serangan gout awal umumnya melibatkan pembesaran kaki.

Rawatan gout
 akut awal ditentukan berdasarkan keterukan keadaan semasa diagnosis. Tambahan pula, pesakit mungkin mempunyai keadaan perubatan sedia ada yang merumitkan terapi gout. Namun, dengan mengikuti terapi gout, ia berjaya di atasi  tanpa sebarang komplikasi.

Rawatan akut sering memerlukan disiplin ubat yang ketat bersama dengan pengubahsuaian gaya hidup. Secara spesifik, semasa terapi gout akut, pengamal perubatan menetapkan ubat tertentu dan mengesyorkan pelan pemakanan sihat yang membantu mengurangkan tahap pengeluaran dan pengambilan asid urik.

Ubat-ubatan untuk merawat gout akut

1. Ubat antikeradangan bukan steroid (NSAIDS)

Pada mulanya ditetapkan pada dos maksimum dan dikurangkan apabila simptom mereda. Digunakan untuk kesakitan dan keradangan sekurang-kurangnya 48 jam. Secara amnya, ubat pertama yang ditetapkan untuk gout akut.

2. Colchicine

Ubat yang digunakan untuk merawat serangan gout akut pada masa yang sama mencegah serangan berikutnya. Ia tidak berkesan untuk menyembuhkan gout atau menurunkan kadar asid urik. Ditetapkan untuk mencegah atau melegakan bengkak gout dengan mengurangkan keradangan.

3. Kortikosteroid atau hormon adrenokortikotropik (ACTH)

Ubat yang digunakan untuk pesakit yang tidak boleh mengambil NSAIDS atau colchicine. Digunakan untuk gout akut sebagai suntikan intramuskular (dos harian).

Mengambil ubat-ubatan ini bersama dengan perubahan gaya hidup mengurangkan risiko komplikasi seterusnya yang mungkin berlaku akibat serangan gout akut yang tidak dirawat. Pesakit gout mesti makan makanan sihat yang termasuk makanan kaya yang rendah purin dan pengambilan cecair yang mencukupi. Rawatan gout akut berjaya jika terdapat pematuhan lengkap dengan pelan rawatan yang anda cadangkan.


Anak Kecil Perlu Vitamin C Untuk Sihat? Boleh, Tapi Ada Hadnya, Jangan Sampai 'Overdose'!

Vitamin C untuk kanak kanak adalah penting bagi kesihatan dan perkembangan mereka. Teruskan membaca bagi mengetahui jumlah vitamin C kanak kanak yang disarankan dan kesannya jika terlebih dos.

Untuk mendapatkan lebih banyak info tentang Keibubapaan, sila dapatkannya
di sini.

Apa itu vitamin C?

V
itamin C
, juga dikenali sebagai asid askorbik adalah nutrien yang membantu pembentukan saluran darah, rawan, otot dan kolagen dalam tulang.

Ia adalah vitamin larut air – bermakna ia larut dalam air  dan dihantar ke tisu badan tetapi tidak disimpan. Oleh itu, ia mesti diambil setiap hari melalui makanan atau suplemen.

Masalah kekurangan vitamin C untuk kanak kanak

Tahap vitamin C yang rendah dalam badan boleh menyebabkan skurvi. Dianggarkan 1 daripada 5 kanak-kanak mengalami keadaan ini.

Walaupun masalah skurvi jarang berlaku pada masa kini, tetapi semakin ramai kanak-kanak tidak makan
buah-buahan dan sayuran
 dengan secukupnya. Kesannya mereka tidak mendapat jumlah vitamin C yang mencukupi dalam diet pemakanan.

Vitamin C adalah nutrien penting yang tidak boleh dihasilkan tubuh manusia. Oleh sebab itu kita bergantung sepenuhnya kepada diet pemakanan untuk mendapatkan dos harian disarankan.

Umur paling biasa untuk melihat
tanda-tanda kekurangan vitamin C
 kanak kanak adalah antara
6 bu
lan – 6 tahun.

Pada mulanya, simptomnya samar-samar seperti
cirit-birit kronik,
 kerengsaan dan kehilangan selera makan.

Apabila tahap kekurangan bertambah teruk, anak mungkin mengalami pendarahan dan lebam, keguguran rambut, sakit pada anggota badan, ketidak
selesaan sendi
, keletihan dan tidak bertenaga.

Untuk tempoh jangka masa panjang,
perkembangan anak
 mungkin terjejas dan lebih kerap mendapat jangkitan penyakit berbanding kanak-kanak lain.

Manfaat vitamin C untuk kanak kanak

Manfaat terbaik vitamin C kepada si kecil:

Sumber antioksidan

Vitamin C berperanan mengurangkan radikal
 bebas
 yang terbentuk dalam badan dan membantu menghalangnya daripada merosakkan sel-sel badan sihat si kecil.

Radikal bebas boleh menyebabkan kerosakan pada membran sel dan struktur lain. Manakala antioksidan adalah sebatian yang boleh meneutralkan radikal bebas ini, sekali gus mengatasi kesannya.

Bantu pertumbuhan tulang sihat

Fungsi penting vitamin C kanak kanak adalah membantu
pertumbuhan dan perkembangan tulang
 serta gigi yang sihat.

Memastikan anak mengambil jumlah vitamin C mencukupi semasa tahun-tahun awal perkembangan boleh membantu menyokong pembinaan tulang yang sihat.

Menyokong kesihatan kulit, antara manfaat vitamin C untuk kanak kanak

Vitamin ini juga penting dalam mengekalkan pemb
entukan kolag
en serta menyokong kesihatan tisu penghubung.

Tubuh memerlukan vitamin C untuk membentuk dan menguatkan kolagen dalam tulang, rawan, otot dan saluran darah. Ia juga membantu penyembuhan luka kecil.

Manfaat vitamin C untuk kanak kanak #Bantu penyerapan zat besi

Vitamin C membantu penyerapan
zat besi
 – merupakan antara nutrien penting yang menyokong kesihatan dan perkembang am anak.

Menyokong kesihatan sistem imun

Sistem imun
 adalah mekanisme pertahanan yang terbina melawan kuman tidak diingini.

Salah satu fungsi vitamin C paling diketahui ramai adalah peranannya dalam menyokong fungsi sistem imun. Bahkan ia juga dipercayai dapat mengurangkan tempoh
simptom selesema
 anak.

Manfaat vitamin C untuk kanak kanak #Mengekalkan kesihatan sistem saraf

Sistem sa
raf
 ialah sistem komunikasi anak yang membantu mereka berjalan, bercakap, menelan dan belajar.

Vitamin C memainkan peranan dalam mengekalkan kesihatan dan fungsi sistem ini.

Pengeluaran kimia penting

Sumber antioksidan ini turut membantu dalam penghasilan neurotransmitter – bahagian penting sistem saraf serta karnitin – bahan kimia yang membantu memastikan si kecil kekal bertenaga.

Dos harian vitamin C untuk kanak kanak

Usia adalah penentu jumlah dos harian yang diperlukan anak untuk kesihatan optimum.

Usia

Dos harian yang diperlukan

Lahir – 6 bulan

40 mg

7 – 12 bulan

50 mg

1 – 3 tahun

15 mg

4 – 8 tahun

25 mg

9 – 13 tahun

45 mg

14 – 18 tahun (Lelaki)

75 mg

14 – 18 tahun (Perempuan)

65 mg

Makanan yang merupakan
sumber vitamin C
 yang baik seperti:

Lada benggala merah

Lada benggala hijau

Betik

Brokoli

Strawberi

Brussel sprout

Buahan sitrus
 seperti oren, limau gedang

Buah kiwi

Tomato

Cantaloupe

Mangga

Kubis bunga

Kubis

Bayam

Tembikai

Asparagus

Kale

Lobak

Sekiranya anak sukar mengambil buah-buahan dan sayuran yang merupakan sumber vitamin C secukupnya, anda boleh memberikan mereka
jus buah-buahan
, terutamanya jus oren.

Bagi
si kecil yang cerewet makan
, berikan mereka suplemen vitamin C. Berbincanglah dengan
pakar pediatrik
 untuk mengetahui jenis yang sesuai untuk anak.

Baca juga:

Kesan jika terlebih dos vitamin C kanak kanak

Vitamin C adalah larut air dan perlu dimakan setiap hari, biasanya agak mustahil untuk berlakunya pengambilan secara berlebihan.

Pun begitu sekiranya anak mengambil terlalu banyak vitamin C selama beberapa hari berturut-turut, berkemungkinan besar mereka akan
mengalami sakit perut atau cirit-birit
. Biasanya gejala ini akan pulih dengan sendiri.

Walau bagaimanapun, dalam sesetengah kes, minuman elektrolit yang dirumus untuk kanak-kanak mungkin diperlukan untuk menambah cecair yang hilang akibat cirit-birit.

Jika terdapat sebarang persoalan atau keraguan, dapatkan rundingan doktor untuk lebih kepastian.


Ikut 5 Cara Pertolongan Cemas Ini Jika Kulit Melecur Kena Ekzos!

Aduh, sakitnya kaki terkena ekzos kenderaan! Adakah anda sedang cari cara cepat sembuhkan luka melecur?

Sekiranya anda gemar berkonvoi dengan motosikal bersama rakan-rakan, ada sesuatu yang kalian perlu waspada!

Tidak dinafikan, ia adalah aktiviti yang sangat seronok untuk dilakukan bersama teman.

Pun begitu, kalian tidak boleh leka, lupa atau alpa kerana ada bahaya yang berisiko tinggi terjadi kepada si penunggang motosikal.

Selain
kemalangan di atas jalan raya
, ada sesuatu yang penggemar aktiviti berkonvoi motosikal perlu berwaspada iaitu kulit terkena ekzos.

Jika ia berlaku, apa perlu anda buat? Jom sama-sama kita ikuti artikel ini dengan lebih lanjut!

Untuk mendapatkan lebih banyak info tentang Habit Sihat, sila dapatkannya
di sini.

Kaitan ekzos kenderaan & luka kebakaran

Sebelum pergi dengan lebih mendalam lagi, wajarlah kita tahu bahawa artikel ini bukan hanya berfokuskan kepada akibat kulit terkena ekzos motosikal sahaja malahan juga kenderaan lain.

Mungkin ekzos motosikal ditekankan di sini ekoran ia merupakan bahagian yang sangat mudah terdedah dan tinggi risiko terkena kulit individu terutamanya pada bahagian bawah iaitu kaki.

Ketahuilah sebarang ekzos kenderaan termasuklah
 motosikal, kereta, van, bas, lori dan lain-lain
 juga sudah pasti boleh mengakibatkan kulit anda mengalami
 luka kebakaran
jika tersentuh.

Ia lebih berbahaya dan berisiko tinggi sekiranya kenderaan itu sedang atau baharu sahaja digunakan.

Ini kerana ia akan membuat ekzos kenderaan itu lebih panas lantas membuat kecederaan lebih teruk.

Tahukah kalian bahawa terdapat beberapa kategori luka kebakaran yang utama?

Apa kategori luka kebakaran yang utama?

Sebelum mengetahui cara cepat sembuhkan luka melecur yang betul, haruslah kita semua tahu kategori luka kebakaran yang utama terlebih dahulu.

Menurut Dr Nicole P. Bernal, Pakar Kulit dari UCI Regional Burn Center di Amerika Syarikat, kategori ini penting
untuk tahu cara merawatnya
.

Berikut merupakan kategori luka kebakaran yang utama:

Luka terbakar tahap pertama

Membabitkan permukaan kulit sahaja (epidermis)

Mengakibatkan kesakitan dan kemerahan yang tidak teruk

Memerlukan cara cepat sembuhkan luka melecur yang biasa seperti disarankan doktor

Ia adalah disebabkan oleh faktor risiko yang kurang bahaya seperti
terdedah kepada cahaya matahari
 terlalu kerap atau lama
(sunburn)
.

Luka terbakar tahap kedua

Membabitkan lapisan kulit yang kedua (dermis)

Mengakibatkan kesakitan, kemerahan dan keluarnya lendir seakan nanah

Memerlukan kaedah graf kulit atau ganti kulit untuk merawatnya jika teruk

Ia adalah disebabkan oleh faktor risiko yang agak bahaya seperti
 terkena air panas
 serta boleh mengakibatkan pelbagai jangkitan kepada kulit.

Luka terbakar tahap ketiga

Membabitkan kesemua lapisan kulit

Mengakibatkan kesakitan pada kulit

Mengakibatkan perubahan warna kulit kepada coklat atau hitam

Menyebabkan penderita hilang deria sakit sekiranya sistem saraf terjejas dengan teruk

Memerlukan kaedah graf kulit atau ganti kulit untuk merawatnya jika teruk

Ia adalah disebabkan oleh faktor risiko yang sangat bahaya seperti
terkena minyak panas, besi panas, renjatan elektrik ataupun bahan kimia bersifat menghakis
.

Mengikut tahap luka kebakaran yang utama ini,
cara
dressing
luka melecur
juga adalah sangat berbeza.

Jika anda keliru luka kebakaran anda berada pada tahap yang mana, dapatkan konsultasi doktor segera.

Baca juga:

Cara cepat sembuhkan luka melecur yang betul!

Berbalik kepada persoalan utama artikel tentang, bagaimana jika terkena ekzos motosikal atau kenderaan lain?

Pertama sekali, haruslah kita tahu bahawa luka kebakaran itu berada pada tahap yang mana terlebih dahulu!

Kebiasaannya, luka melecur akibat terkena ekzos kenderaan berada pada tahap ketiga.

Ini kerana ia adalah bahan yang diperbuat daripada besi yang mudah panas lebih-lebih lagi jika kenderaan tersebut sedang atau baharu sahaja digunakan
.

Sekiranya ia berlaku kepada anda, cuba untuk tidak panik dan lakukan cara cepat sembuhkan luka melecur seperti berikut:

#1. Siram bahagian yang melecur dengan air lebih kurang 15 minit.

#2. Sapu
antibiotik
 atau antiseptik pada bahagian terbabit.

#3. Tutup bahagian tersebut dengan kasa steril.

#4. Makan ubat
paracetamol
 untuk mengurangkan rasa sakit.

#5. Segera berjumpa doktor untuk mendapatkan rawatan lanjutan.

PERINGATAN: Anda diingatkan bahawa 5 langkah ini hanya sesuai dilakukan jika
luka terbakar
 itu adalah kecil dan tidak melebihi saiz tapak tangan.

Jika ia lebih besar, adalah lebih baik untuk mendapatkan khidmat doktor pakar.

Konklusinya, kulit terkena ekzos kenderaan terutamanya motosikal adalah sangat bahaya dan boleh mengakibatkan luka kebakaran tahap ketiga jika ia terlalu
panas
.

Oleh itu, sila ambil langkah berwaspada seperti memakai seluar panjang dan elakkan berjalan di sebelah kenderaan yang sedang atau baharu sahaja digunakan.

Sebelum mengambil langkah di atas sebagai cara cepat sembuhkan luka melecur dengan sendiri
di rumah
, adalah lebih baik untuk berkonsultasi dengan doktor terlebih dahulu.


Kenali 12 Tanda Kencing Manis Peringkat Awal, Usah Biar Ia Berlanjutan!

Mungkin ada dalam kalangan kita yang sebenarnya memang sudah lama
menghidap penyakit kencing manis
 namun, langsung tidak menyedarinya. Persoalannya, apakah tanda kencing manis sedang berlaku kepada kita?

Statistik
penyakit ini berada pada tahap
 yang membimbangkan kerana negara kita merupakan negara dengan penduduk yang paling tinggi menderita diabetes di Asia Tenggara dan berada pada kedudukan ke-10 di dunia!

Hakikatnya, siapa yang dapat tolak nikmat pengambilan
makanan dan minuman yang manis
, bukan?

Lihat sahaja makanan dan minuman tradisional kita seperti air batu campur, cendol, lai chi kang dan manisan-manisan, kebanyakannya mengandungi kandungan gula yang sangat tinggi.

Untuk mendapatkan lebih banyak info tentang Kencing Manis, sila dapatkannya
di sini.

3 Jenis Kencing Manis Yang Perlu Dibezakan

Diabetes jenis 1

Kencing manis jenis 1
 adalah sejenis penyakit autoimun. Sistem imun akan menyerang dan membunuh sel di dalam pankreas, organ di mana insulin dihasilkan.

Diabetes jenis 2

Kencing manis jenis 2
 berlaku apabila tubuh badan tidak mampu bergerak balas dengan insulin, lalu mengakibatkan gula terkumpul di dalam darah.

Kebiasaannya, pradiabetes boleh berlaku jika glukosa adalah lebih tinggi daripada kadar biasa, tetapi ia mungkin tidak begitu tinggi sehingga boleh menyebabkan kencing manis jenis 2.

Diabetes gestasi

Kencing manis gestasi
 akan berlaku jika seorang wanita itu mempunyai kandungan gula yang tinggi semasa kehamilan.

Hormon yang dihasilkan oleh plasenta mungkin akan menghalang insulin lalu menyebabkan kencing manis gestasi.

Ada juga jenis lain yang dikenali sebagai
diabetes insipidus
 namun ia tidak berkaitan dengan
diabetes mellitus
 meskipun ia memiliki nama yang agak sama.

Ia adalah keadaan di mana buah pinggang anda akan membuang terlalu banyak cecair daripada tubuh badan anda.

Tanda Kencing Manis Awal Yang Paling Umum

Simptom diabetes sebenarnya bergantung pada kadar kandungan gula dalam darah.

Ada sesetengah individu terutamanya yang menderita
pradiabetes atau diabetes jenis 2
, mungkin tidak akan menunjukkan simptom yang terlalu jelas.

Namun, bagi penderita diabetes jenis 1, simptom mungkin akan terlihat lebih cepat dan mungkin lebih teruk.

Berikut tanda tanda kencing manis umum penderita diabetes jenis 1 dan diabetes jenis 2:

Sering haus

Sering lapar

Kerap membuang air kecil

Penurunan berat badan secara tiba-tiba

Keletihan

Kekuatan otot menjadi berkurang

Penglihatan menjadi kabur

Nafsu seks berkurangan

Disfungsi ereksi

Luka lambat pulih

Selalu dijangkiti infeksi pada bahagian gusi, kulit atau kemaluan

Kewujudan keton di dalam urin (keton adalah sisa produk daripada otot dan lemak yang terkumpul akibat kekurangan insulin)

6 Tanda Kencing Manis Lain Yang Wajar Diawasi

Kandungan gula dalam darah
 boleh menjadi tinggi tanpa menunjukkan sebarang simptom ketara.

Walaupun kadar peningkatan gula dalam darah anda tidak terlalu tinggi, ia masih boleh merosakkan sistem saraf, buah pinggang serta retina.

Semakin tinggi glukosa
 juga akan mengakibatkan kerosakan yang lebih teruk jika anda tidak segera mendapatkan rawatan.

Jadi, anda perlu lebih cepat dalam mengesan tanda tanda kencing manis. Berikut merupakan simptom kencing manis yang perlu anda waspada:

Tanda kencing manis #1. Kerap pergi tandas untuk buang air

Terlalu kerap mengunjunginya terutamanya pada waktu malam, adalah tanda kandungan gula dalam darah adalah terlalu tinggi.

#2. Anda semakin kerap dijangkiti infeksi urin

Apabila kandungan gula dalam darah semakin tinggi, buah pinggang tidak dapat berfungsi dengan betul. Ini sekali gus
mengakibatkan glukosa wujud
 di dalam urin.

Gula yang berada dalam persekitaran yang lembap pula akan menyebabkan infeksi pada saluran urin, terutamanya pada golongan wanita.

#3. Penurunan berat badan yang ketara

Sekiranya anda mengalami kencing manis, tubuh badan anda tidak dapat
menggunakan glukosa
 dengan efektif sebagai tenaga.

Disebabkan itu, tubuh badan anda akan mula membakar lemak yang tersimpan, lalu menyebabkan penurunan berat badan yang ketara.

Tanda kencing manis 4: Penglihatan kabur

Kandungan glukosa yang tinggi akan mengganggu lensa di dalam mata anda, sekali gus merosakkan penglihatan anda.

#5. Anda akan mengalami perubahan warna kulit

Antara gejala kencing manis yang awal adalah berlakunya perubahan pada warna kulit.

Perubahan ini sangat jelas kerana
kulit penderita diabetes akan mula berubah
 menjadi warna agak kehitaman terutamanya pada bahagian leher dan ketiak.

Ramai yang salah anggap bahawa ini adalah daki yang melekat pada kulit. Sebenarnya, ini adalah satu kondisi yang disebabkan oleh rintangan insulin dan dinamakan sebagai
acanthosis nigricans.

#6. Anda akan kerap letih dan penat

Kadangkala, keletihan dan kepenatan
 yang melampau mungkin mempunyai kaitan yang rapat dengan diabetes.

Kondisi ini juga mungkin menyebabkan penderita diabetes mengalami dehidrasi yang berpunca daripada kencing yang telalu kerap.

 Ia seterusnya akan mengakibatkan kerosakan buah pinggang serta gangguan waktu tidur. Jadi, anda kena cepat cari
cara hilangkan kencing manis
!


Terkehel

Definisi

Apa itu Terkehel?

Dislokasi adalah keadaan apabila tulang tergelincir keluar dari sendi atau kedudukan normalnya. Dislokasi sendi boleh berulang semula selepas itu.

Dislokasi kebanyakannya berlaku di bahu dan jari. Bahagian lain yang biasanya mengalami dislokasi adalah siku, lutut dan pinggul. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Apakah kebarangkalian Terkehel?

Dislokasi boleh berlaku tanpa mengira faktor usia:

Orang yang lebih tua cenderung mempunyai risiko yang lebih tinggi, terutama bagi mereka yang mudah jatuh dan kurang pergerakan.

Kanak-kanak juga boleh berisiko lebih tinggi untuk mengalami dislokasi jika mereka tidak diperhatikan oleh ibu bapa mereka semasa bermain di kawasan yang tidak selamat.

Orang yang biasanya menjalani aktiviti fizikal, mereka berisiko tinggi untuk mengalami kemalangan seperti dislokasi juga.

Simptom-simptom

Apakah simptom-simptom Terkehel?

Jelas kelihatan terkehel

Bengkak atau berubah warna

Rasa sakit apabila anda bergerak

Rasa kebas atau semut-semut di sekeliling tapak terkehel

Kehilangan pergerakan

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus berjumpa doktor?

Jika anda mengalami sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Adalah disyorkan untuk membubuh ais pada sendi yang terkehel dan pastikan ia tidak bergerak sementara menunggu rawatan perubatan. Tubuh setiap orang bertindak secara berbeza. Langkah yang terbaik untuk berbincang dengan doktor anda apa yang terbaik untuk keadaan anda.

Punca

Apakah punca Terkehel?

Dislokasi disebabkan oleh suatu impak yang tidak seimbang. Ini mungkin disebabkan oleh kemalangan apabila anda jatuh atau terkena pukulan/tumbukan atau disebabkan trauma lain.

Faktor-faktor Risiko

Apakah yang meningkatkan risiko saya kepada Terkehel?

Terdapat banyak faktor risiko untuk dislokasi, seperti:

Mudah jatuh. Anda mungkin menggunakan tangan atau pinggul atau bahu anda untuk mendarat apabila jatuh yang berkemungkinan menyebabkan dislokasi.

Sesetengah orang dilahirkan dengan ligamen longgar dan cenderung mengalami dislokasi selepas kemalangan.

Cedera semasa bersukan, seperti bola sepak, bola keranjang, gimnastik

Kemalangan kenderaan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Terkehel didiagnosis?

Diagnosis dilakukan bergantung kepada kawasan berlakunya dislokasi. Doktor anda mungkin menjalankan:

Sinar-X untuk mengenalpasti bahagian yang mengalami dislokasi dan tempat lain pada sendi anda yang rosak / patah

MRI (pengimejan resonans magnetik) untuk menghampiri tisu-tisu yang rosak di sekeliling sendi-sendi yang mengalami dislokasi

Bagaimana pesakit Terkehel dirawat?

RICE (Rehat, Ais, Kompresi/tekanan, dan Menaikkan/meninggikan). Dalam sesetengah kes, RICE boleh membantu sendi yang terkehel kembali ke kedudukan yang betul semula

Doktor anda boleh menggunakan splin atau anduh untuk menghalang pergerakan sendi selama beberapa minggu.

Sekiranya tulang yang mengalami dislokasi tidak dapat dikembalikan ke kedudukan normal, pembedahan diperlukan.

Apabila splin atau anduh dikeluarkan, anda akan ditawarkan sesi pemulihan untuk memperbaiki pergerakan sendi anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Terkehel?

Perubahan gaya hidup dan remedi di rumah boleh membantu anda menghadapi dislokasi:

Rehatkan sendi anda yang terkehel: Jangan lakukan semula aktiviti khusus yang menyebabkan kecederaan anda, dan cuba hindari pergerakan yang menyakitkan.

Letakkan haba atau ais pada sendi yang terkehel: Meletakkan ais pada sendi yang cedera membantu mengurangkan kemerahan dan kesakitan. Untuk hari pertama atau hari kedua, anda harus menggunakan pek ais selama 15 hingga 20 minit pada satu masa. Selepas itu, apabila simptom-simptomnya telah bertambah baik, beralih kepada pek panas atau pad pemanas selama 20 minit pada satu masa, ini boleh membantu melegakan otot.

Ambil ubat penahan sakit: ibuprofen (Advil), naproxen (Aleve) atau acetaminophen (Tylenol).

Senaman Julat pergerakan: Selepas satu atau dua hari, melakukan beberapa senaman secara perlahan membantu anda mengekalkan fungsi sendi normal.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


11 Perkara Yang Mempengaruhi Tumbesaran Anak, Ibu Ayah Wajib Ambil Tahu!

Proses tumbesaran setiap anak adalah berbeza dan dipengaruhi pelbagai faktor. Para ibu dan bapa sekalian, ini adalah perihal faktor yang mempengaruhi perkembangan kanak-kanak yang patut anda ketahui.

Untuk mendapatkan lebih banyak info berkenaan keibubapaan, anda boleh klik
di sini
.

Apa itu proses tumbesaran & perkembangan kanak-kanak?

Pembangunan atau perkembangan si kecil merujuk kepada urutan perubahan fizikal, bahasa, pemikiran dan emosi yang berlaku pada kanak-kanak dari lahir hingga awal dewasa.

Semasa proses ini seseorang kanak-kanak berkembang daripada kebergantungan kepada ibu bapa atau penjaga mereka untuk menjadi seorang yang lebih berdikari.

Proses ini sangat dipengaruhi oleh faktor-
faktor genetik
 (gen yang disebarkan dari ibu bapa mereka) dan peristiwa semasa kehidupan pranatal. Ia juga dipengaruhi oleh fakta alam sekitar dan kapasiti
pembelajaran kanak-kanak
.

Faktor Yang Mempengaruhi Perkembangan Kanak-kanak

Proses tumbesaran dan perkembangan kanak-kanak bergantung kepada faktor persekitaran dalaman dan luaran. Manakala sesetengahnya di luar kawalan dan kita membentuknya.

Mempunyai pemahaman yang baik tentang apa yang diperlukan oleh kanak-kanak pada setiap tahap perkembangan dan perkembangan mereka membantu anda membesarkannya dengan baik.

Berikut merupakan 11 faktor yang mempengaruhi perkembangan kanak-kanak. Jom tengok:

Faktor yang mempengaruhi perkembangan kanak-kanak#1 Keturunan

Keturunan adalah penyebaran perwatakan fizikal dari ibu bapa kepada anak-anak melalui gen mereka. Ia mempengaruhi semua aspek penampilan fizikal seperti ketinggian, berat badan, struktur badan, warna mata, tekstur rambut dan kecerdasan dan kebolehan.

Penyakit juga dilepaskan melalui gen seperti penyakit jantung, diabetes, obesiti dan faktor-faktor genetik yang boleh menjejaskan pertumbuhan anak.

Walau bagaimanapun, faktor persekitaran dan pemeliharaan dapat memberikan yang terbaik daripada kualiti yang ada sekarang dalam gen.

#2. Alam Sekitar

Persekitaran memainkan peranan penting dalam perkembangan si kecil dan ia mewakili jumlah keseluruhan rangsangan fizikal dan psikologi yang diterima oleh kanak-kanak.

Antara faktor persekitaran yang mempengaruhi perkembangan awal kanak-kanak melibatkan persekitaran fizikal, keadaan geografi, persekitaran sosial dan hubungan dengan keluarga dan rakan sebaya.

#3. Jantina juga faktor yang mempengaruhi perkembangan kanak-kanak

Jantina adalah satu lagi penentu utama di antara faktor yang mempengaruhi perkembangan kanak-kanak dan
 pertumbuhan fizikal si manja.
Perkembangan anak lelaki dan perempuan adalah berbeza, terutamanya apabila mereka mendekati akil baligh
.

L
elaki cenderung lebih tinggi dan fizikalnya lebih kuat daripada perempuan. Pun begitu, perempuan akan mempunyai tahap kematangan lebih cepat berbanding lelaki.

#4. Senaman dan kesihatan

Senaman di sini merujuk kepada
masa bermain biasa
 dan aktiviti sukan yang membantu tubuh meningkatkan kekuatan otot dan jisim tulang.

Malah, senaman juga menjadikan mereka sihat dan melawan penyakit
dengan menguatkan sistem imun
. Permainan luar mendedahkan mereka kepada mikrob yang
membantu mereka membina ketahanan
 dan mencegah alahan.

#5. Hormon kanak kanak

Hormon tergolong dalam sistem endokrin dan mempengaruhi pelbagai fungsi tubuh kita.
 Ia dihasilkan oleh kelenjar yang berbeza yang terletak di bahagian tertentu tubuh untuk mengeluarkan hormon yang mengawal fungsi badan.

F
ungsi mereka yang tepat pada masanya adalah penting untuk pertumbuhan fizikal dan perkembangan normal pada kanak-kanak.

Ketidakseimbangan dalam fungsi kelenjar penyembuhan hormon boleh mengakibatkan kecacatan pertumbuhan, obesiti, masalah tingkah laku dan penyakit lain.

#6. Nutrisi kanak kanak

Nutrisi adalah faktor penting dalam pertumbuhan kerana ia melibatkan semua yang diperlukan oleh tubuh untuk membina dan membaiki dirinya berasal dari makanan yang kita makan.

Diet yang seimbang yang kaya dengan vitamin, mineral, protein, karbohidrat dan lemak adalah penting untuk perkembangan otak dan tubuh
.

#7. Pengaruh keluarga

Keluarga mempunyai kesan yang paling mendalam dalam memupuk kanak-kanak dan menentukan cara perkembangan secara psikologi dan sosial.

Pertumbuhan yang paling positif dilihat apabila
keluarga meluangkan masa, tenaga dan cinta
 dalam perkembangan kanak-kanak seperti membaca kepada mereka, bermain dengan mereka dan mempunyai perbualan yang bermakna.

#8. Pengaruh geografi turut menjadi faktor yang mempengaruhi perkembangan kanak-kanak

Di mana anda tinggal juga
mempunyai pengaruh yang besar terhadap proses tumbesaran
 atau kemenjadian anak anda.

Sekolah yang mereka hadiri, kejiranan, peluang yang ditawarkan oleh masyarakat dan kalangan rakan sebaya mereka adalah beberapa faktor sosial yang mempengaruhi perkembangan anak.

Malah keadaan
 cuaca juga mempengaruhi anak-anak dalam bentuk irama tubuh, alergi dan keadaan kesihatan
 yang lain.

#9. Status sosioekonomi

Status sosioekonomi keluarga menentukan kualiti peluang yang diperoleh anak.
Belajar di sekolah yang lebih baik
, yang lebih mahal pasti mempunyai faedah dalam jangka masa panjang.

Keluarga yang baik juga boleh menawarkan sumber pembelajaran yang lebih baik untuk anak-anak mereka dan mampu mendapatkan bantuan khas apabila mereka memerlukan.

#10. Pembelajaran dan pengukuhan

Pembelajaran melibatkan lebih daripada persekolahan, membina kanak-kanak itu secara mental, intelektual, emosi dan sosial sehingga mereka berfungsi sebagai individu yang berguna dengan baik dalam masyarakat.

Pengukuhan adalah komponen pembelajaran di mana suatu kegiatan atau latihan diulang dan ditapis untuk menguatkan pelajaran yang dipelajari.
Contohnya ialah memainkan alat muzik
; mereka menjadi lebih baik bermain ketika mereka berlatih bermain instrumen.

#11. Perubatan

Ada beberapa jenis ubat-ubatan yang akan menjejaskan pertumbuhan.
Kanak-kanak yang mengambil beberapa jenis ubat-ubatan
mungkin akan menjadi lebih ringan dan pendek berbanding kanak-kanak seusia mereka.

Kini anda telah mengetahui 11 faktor yang mempengaruhi perkembangan kanak-kanak!


Mengapa Mangsa Keganasan Rumah Tangga Tidak Meninggalkan Pasangan Mereka?

“Mesti dia berbohong – kalau benar berlaku penderaan, sudah tentu dia lari dari dahulu lagi.”

Anda pasti pernah mendengar konotasi ini. Bilamana seseorang membawa tuduhan keganasan rumah tangga, dan tindak balas segera masyarakat umum adalah untuk menuduh semuanya sebagai rekaan. Apatah lagi jika mangsa mempunyai kerjaya, berkewangan stabil dan kelihatan bahagia di mata masyarakat.

Apa itu keganasan rumah tangga

Keganasan rumah tangga bermaksud perlakuan keganasan terhadap pasangan atau bekas pasangan. Sama ada dalam bentuk fizikal dan ganguan seksual, keganasan pertuturan (maki hamun dan cacian), ugutan, gangguan/pengabaian emosi dan kewangan. Kebanyakkan pendera adalah golongan lelaki dan mangsa adalah wanita atau kanak-kanak.

Ramai yang sudah mempunyai tanggapan awal tentang keganasan rumah tangga, membayangkan pemangsa sebagai seorang lelaki panas baran bertindak ganas yang memukul isterinya, seorang wanita lemah dan mudah dibuli serta bergantung secara kewangan kepada suaminya.

Sedangkan keganasan rumah tangga tidak semestinya menepati versi yang dibayangkan masyarakat. Mangsa datang daripada semua lapisan masyarakat – kaya, miskin, kuat, lemah – dan daripada kedua-dua jantina, perempuan dan lelaki.

Mengapa mangsa tidak meninggalkan hubungan

Pilihannya -bagi anda sebagai pemerhati- sangat jelas. Jika benar si pemangsa melakukan penderaan, mangsa wanita (atau lelaki) tersebut patut meninggalkan pasangannya. Jika mangsa memilih untuk menetap dalam hubungan toksik tersebut, anda mungkin melihatnya sebagai turut bertanggungjawab atas penderaan emosi atau fizikal yang ditimpakan kepadanya. Anda bahkan mungkin merasakan mangsa yang memilih untuk tidak menghalang semuanya berlaku apabila tidak berusaha keluar daripada hubungan tersebut.

Meninggalkan pasangan bukanlah pilihan mudah – ia hanya satu pilihan yang lebih menyakitkan dalam hidup mangsa yang dipenuhi dengan pilihan yang menyakitkan. Antara sebab utama mangsa mungkin tidak meninggalkan hubungan:

1. Tidak menganggap diri sebagai mangsa dera

Mangsa mungkin tidak pernah menganggap dirinya sebagai mangsa dera, sekalipun menghadapi episod penderaan atau keganasan yang berbeza dan berulang. Mereka mungkin merasakan diri mereka berbeza daripada contoh wanita mangsa keganasan rumah tangga yang ditayangkan dalam televisyen.

Sebaliknya, mangsa mungkin melihat dirinya sebagai seorang wanita yang sangat kuat, yang sedang mencintai seorang lelaki yang bermasalah. Ini ditambah pula dengan fakta bahawa ramai lelaki yang mendera pasangan mereka mungkin merupakan mangsa dera sewaktu kanak-kanak. Mengetahui masa silam pasangan mereka mungkin membuatkan mangsa memilih untuk terus berada dalam hubungan toksik tersebut untuk memberi sokongan kepada pasangan mereka untuk berubah.

Mereka bukan sahaja terperangkap dalam genggaman pasangan mereka, malah terperangkap dalam harapan. Harapan, untuk melihat pasangan mereka berubah.

2. Takut dimalukan, dihakimi, dibenci atau dituduh berbohong

Mangsa mungkin berhadapan dengan stigma masyarakat yang menghukum mereka jika mereka mendedahkan keadaan rumah tangga mereka. Bahkan pendedahan mereka mungkin diabaikan kerana orang lain tidak dapat membayangkan pasangan mereka mampu berkelakuan ganas.

Sedangkan keganasan rumah tangga sering berlaku di sebalik pintu tertutup. Pemangsa mungkin mempunyai personaliti yang disenangi masyarakat, hingga menyukarkan mangsa untuk tampil kehadapan. Mangsa mungkin akan dipenuhi rasa takut. Takut bahawa tidak siapa yang mempercayai mereka atau orang lain mungkin menganggap mangsa hanya mencari perhatian. Takut dipanggil bodoh kerana tetap kekal dengan pasangan mereka untuk tempoh yang lama.

3. Terperangkap dalam kitaran penderaan

Keganasan rumah tangga kebiasaannya adalah kitaran yang berulang. Pemangsa tidak mendera dan bertindak ganas sepanjang masa. Malah, pemangsa dan mangsa mungkin mempunyai hubungan yang baik tanpa sebarang konflik selama berminggu-minggu lamanya. Apabila berlaku kejadian keganasan, pemangsa mungkin akan merayu, dan menangis serta berjanji untuk berkelakuan baik.

Mangsa mungkin akan berasa gembira dan menyangkakan hubungan mereka telah bertambah baik setelah tempoh damai. Namun, episod serangan keganasan rumah tangga kemudian berulang semula.

4. Mencintai pasangan

Selalunya, mangsa mencintai pasangan mereka, lebih-lebih lagi jika mereka mempunyai zuriat bersama. Hubungan mereka mungkin tidak bermasalah dan sangat romantis pada permulaannya. Ini menyebabkan mangsa sentiasa mengharapkan agar pasangan mereka kembali kepada diri mereka yang ‘dahulu’. Mereka hanya mahukan keganasan tersebut berhenti, bukan perhubungan tersebut.

5. Keyakinan diri musnah disebabkan penderaan emosi

Apabila pasangan sering merendah-rendahkan nilai diri mangsa, mudah bagi mereka untuk mempercayai kenyataan itu dan menganggap bahawa keganasan rumah tangga adalah kesalahan mereka. Contohnya, jika pemangsa berulangkali mengatakan mangsa adalah pembohong, mangsa mungkin mula mempersoalkan diri mereka sendiri. Mangsa mula menjadi tidak yakin dengan perkataan dan pemikiran mereka sendiri. Apabila seseorang mula hilang keyakinan pada dirinya sendiri, meninggalkan hubungan yang toksik menjadi sangat mustahil.

Dinamik hubungan mangsa dan pemangsa keganasan rumah tangga bukanlah semudah yang anda sangkakan. Menyalahkan mangsa dengan kenyataan “itulah, mengapa memilih untuk tinggal dalam hubungan sebegitu,” hanya mencipta ilusi selamat dalam diri kita sendiri. Bahawa “perkara tersebt tidak akan berlaku kepada saya,” atau “jika saya mengalaminya, pasti saya akan meninggalkan pasangan saya.” Sedangkan kajian menunjukkan siapa sahaja boleh mengalami keganasan rumah tangga dan mengeluarkan diri daripada hubungan tersebut sangat susah.

Jika anda atau orang yang anda sayangi mengalami keganasan rumah tangga, dapatkan bantuan melalui talian Nur 15999 dan badan kebajikan bukan kerajaan seperti
Pertubuhan Pertolongan Wanita.


Masalah Seksual Wanita, Apa yang Perlu Dilakukan?

Seks adalah bahagian penting dalam kehidupan seorang wanita, namun beberapa masalah seksual dapat mempengaruhi keseronokan dan kesihatan seksual. Ketahui tentang isu biasa yang boleh membantu anda mendiagnosis diri anda dan mendapatkan bantuan perubatan apabila diperlukan.

Simptom masalah seksual dalam kalangan wanita

Anda mungkin mengalami masalah seksual di mana-mana peringkat hidup anda. Ia boleh berlaku berulang kali dan sering dalam keadaan tertentu atau dalam semua keadaan. Tubuh, minda, hubungan, kepercayaan, dan gaya hidup adalah faktor aktiviti seksual yang berjaya. Sebarang gangguan kepada sebarang faktor boleh menjejaskan kehidupan seks anda. Berikut adalah beberapa masalah seksual yang biasa dengan wanita.

Kurangnya keinginan seksual

Dalam keadaan ini, anda kehilangan minat untuk mempunyai hubungan intim. Apabila pasangan anda ingin melakukan hubungan seksual, anda lebih cenderung untuk menolaknya.

Kesakitan seksual

Anda mungkin merasa sakit semasa dan selepas seks. Kesakitan boleh dirasai di dalam faraj, vulvar atau pelvis anda. Sakit juga boleh dikaitkan dengan rangsangan seksual. Malah, sakit boleh menyebabkan kesukaran membuang air kecil.

Gangguan orgasmik

Menderita dari kebimbangan kesihatan ini, anda tidak boleh mencapai orgasme. Keadaan ini boleh berlaku berulang kali dalam keadaan seks tertentu atau dalam semua keadaan.

Kurang rangsangan seksual

Dengan masalah ini, anda masih mahu melakukan hubungan seks, bagaimanapun, anda tidak terangsang atau kekalkan keghairahan anda semasa keadaan itu.

Faktor risiko masalah seksual pada wanita

Masalah seksual pada wanita boleh disebabkan oleh beberapa faktor. Berikut adalah beberapa kes:

Anda mempunyai keadaan perubatan tertentu yang menjejaskan fungsi seksual anda. Keadaan ini termasuk penyakit jantung, kanser, masalah pundi kencing atau kerosakan buah pinggang.

Anda mengambil ubat tertentu seperti antidepresan atau ubat-ubatan yang digunakan untuk mengawal tekanan darah anda. Ia termasuk juga melakukan kemoterapi. Ubat-ubatan ini boleh mengurangkan pemacu seks.

Anda mempunyai perubahan dalam tahap hormon. Oleh itu, anda mungkin mempunyai tahap
estrogen
yang lebih rendah. Ini boleh mengakibatkan kehilangan sensasi. Ia juga mengambil lebih banyak masa untuk membina semangat anda. Penurunan estrogen juga menyebabkan kekeringan faraj dan penipisan lapisan faraj. Ini menjadikan hubungan menyakitkan kepada tubuh anda.

Anda mempunyai masalah emosi. Tekanan dan kegelisahan boleh menjejaskan keinginan seksual anda.

Anda mempunyai penyakit buah pinggang, hati, jantung, atau penyakit saluran darah.

Anda mengalami penderaan seksual pada masa lalu.

Bila perlu berjumpa doktor

Sekiranya simptom menyebabkan anda bimbang dan menjejaskan hubungan anda, berjumpalah dengan doktor. Anda juga harus mendapatkan bantuan daripada doktor jika simptom anda semakin buruk.

Apa yang boleh anda lakukan sebelum temujanji

Sebelum temujanji anda dengan doktor, pastikan anda mempunyai semua maklumat mengenai keadaan dan soalan anda untuk bertanya. Anda sepatutnya mempunyai semua maklumat ini:

Simptom anda: Maklumat ini penting. Ketahui keterukan simptom, bila dan bagaimana ia berlaku.

Sejarah perubatan anda: Beritahu doktor anda jika anda mempunyai keadaan perubatan seperti kehamilan,
diabetes
, kanser atau penyakit jantung. Jika anda mengambil ubat, beritahu doktor anda tentang jenis dan dosnya.

Sejarah seksual anda: Beritahu doktor anda jika anda mengalami penderaan seksual atau serangan seksual pada masa lalu. Juga, beritahu doktor tentang aktiviti seks berisiko tinggi anda.

Anda juga harus membuat senarai pertanyaan yang anda ingin tanya kepada doktor anda. Tanya kepada doktor mengenai keadaan anda, bagaimana untuk merawatnya, berapa lama rawatan, dan komplikasi yang berpotensi. Jangan ragu-ragu untuk bertanya. Doktor akan menjawab soalan anda.

Masalah seksual seperti kekurangan pemacu seks atau hubungan seks yang menyakitkan boleh menghalang anda daripada menikmati kehidupan seks anda. Masalah ini boleh menjadi akibat daripada penyakit hormon, diabetes, penyakit jantung, tekanan atau peristiwa traumatik pada masa lalu. Sekiranya masalah berlangsung berbulan-bulan, anda perlu berjumpa doktor.


Elakkan Dari Buat Kesilapan Ini Ketika Bangun Pagi

Tidak dinafikan bukan semua individu jenis
morning person,
 iaitu bangun pagi dengan mudah dan ceria. Contoh paling senang, macam iklan ubat gigi, di mana mereka bangun begitu
excited
 dan riang semata-mata untuk menggosok gigi.

Let’s admit it,
 situasi sebegitu susah untuk berlaku di alam realiti, bukan? Lagi-lagi kalau ‘tak’ dapat tidur yang mencukupi. Jadi kita cenderung untuk melakukan beberapa perkara yang tak sepatutnya dilakukan. Nak tahu apakah perkara-perkara tersebut? Teruskan membaca.

Kesilapan bangun pagi harus dielakkan

Berikut adalah beberapa perkara yang sebaiknya dihindari dari dilakukan, seperti:

 Tundakan masa

Penulis percaya ramai yang melakukan perkara ini: set
alarm
 dan apabila ia berbunyi anda tekan butang tunda (
snooze button
), terutamanya kalau set
alarm
guna telefon pintar. Kenapa anda buat begitu? kerana anda rasa tambahan 5, 10 atau 15 minit itu akan membantu menjadikan anda lebih bertenaga, bukan? Malang sekali, anda hanya akan lebih bertenaga jika anda bangun dan tidur pada waktu yang sama setiap hari. Jadi elakkan dari tekan
snooze button,
 okay?

 Bergelap

Bangun dalam suasana yang suram dan keadaan bilik yang nyaman sudah tentu akan membuatkan anda sukar untuk bangun dari katil. Jadi cuba bangun pagi, nyalakan lampu dan bersedia untuk mulakan hari anda. Lagi bagus jika, selepas bangun dari tidur anda dapatkan vitamin D, daripada sinaran matahari.

 Terlalu cepat

Tahu ‘tak’ bangun terlalu cepat selepas baring sangat tidak bagus. Kenapa? Inilah penjelasannya, anda sedang berbaring dan terus bangun secara mengejut. Keadaan ini membuatkan graviti ‘menghantar’ darah ke kaki dengan cepat, menyebabkan tekanan darah anda boleh menurun. Akibatnya anda boleh mengalami pening dan paling serius boleh mengakibatkan anda pengsan.

Pastinya kita semua tidak mahu perkara sebegitu terjadi pada waktu pagi. Jadi sebaiknya, bangun perlahan-lahan dan duduk sebentar di tepi katil. Beri peluang kepada otak dan badan untuk bersedia menjalankan fungsi dan peranan masing-masing.

 Kopi

Penulis yakin kebanyakan daripada kita mengambil kopi pada setiap pagi. Jadi jangan tinggalkan tabiat ini, jika anda tidak mahu dilanda keletihan atau kebingungan. Malahan jika anda tidak meminum kopi, anda mungkin tidak dapat menumpukan perhatian. Sekiranya anda sedang cuba untuk mengurangkan pengambilan kafein, lakukannya secara perlahan-lahan dan berperingkat.

 Menggosok gigi

Dalam drama atau filem, anda pasti pernah melihat situasi individu bangun lambat dan kelam kabut untuk pergi kerja dan kebiasaannya, tidak gosok gigi. Bayangkan kalau dalam realiti?
Euww…
jijik bukan? Lagi-lagi kalau mulut ‘tu’ jadi berbau.

Setiap malam akan terbentuk satu lapisan melekit pada gigi, ia dipanggil plak. Jika tidak menggosoknya setiap pagi, lapisan ini akan mengeras dan dipanggil
tartar
. Ia hanya boleh dibuang dengan bantuan doktor gigi.

Gabungan plak dan
tartar
 cenderung meningkatkan risiko gusi bengkak atau berdarah, kavitis, nafas berbau, penyakit gusi dan masalah kesihatan lain. Jadi, bangun pagi dan pastikan anda menggosok gigi.

 Emel

Penulis yakin di antara kita ada tabiat suka memeriksa emel, gajet atau sosial media sebaik sahaja bangun daripada tidur, betul bukan? Tetapi tabiat itu hanya akan membuat anda stres dan
anxiety
(kebimbangan). Sekali gus ia cenderung membuatkan emosi pagi anda terganggu.

Jadi, mungkin selepas ini anda boleh cuba untuk kurangkan tabiat sebegitu atau jalan yang paling baik, jangan lakukan langsung tabiat itu. Periksalah emel, atau sosial media anda selepas anda betul-betul bersedia memulakan hari anda. Percayalah, ia akan membuatkan anda lebih ceria dan gembira.

 Perancangan

Memulakan hari tanpa sebarang perancangan pastikan boleh membuatkan hari anda menjadi kelam kabut dan akhirnya anda mungkin akan

stres,
moody
 dan mudah naik angin. Adakah anda ingin perkara sebegitu terjadi dengan hari anda? Sudah tentu tidak mahu.

Jadi sebaiknya rancanglah apa yang akan atau ingin anda lakukan pada keesokkan harinya, sama ada berkaitan dengan kerja, tugasan rumah, keluarga atau apa sahaja. Kalau boleh, catatkan dalam buku dan buatlah senarai.

 Bersarapan

It’s a must do thing in the morning, people!
Jangan malas untuk bersarapan walau dengan hanya semangkuk bijirin bersama susu. Ini kerana individu yang mengambil sarapan pagi cenderung untuk mempunyai pemikiran yang tajam, kurang lemak badan dan kurang berisiko untuk mengalami diabetes jenis 2 serta penyakit berkaitan jantung.

Penjagaan diri

Untuk dapatkan hari yang ceria, perkara pertama sekali anda perlukan tidur yang berkualiti dan mencukupi. Jika tidak, kecenderungan untuk bangun pagi dengan emosi yang tidak stabil, rasa mengantuk adalah sangat tinggi. Amalkan gaya pemakanan yang seimbang dan bersenam pastinya dapat membantu anda untuk melalui hari anda dengan lebih baik.

Anda mungkin berminat untuk membaca artikel:

Tidur Berpeluh Jom Ketahui Puncanya

Betul ke Tidur Berdengkur Buat Anda Lebih Mengantuk?

Anda Suka Tidur Siang? Ini Berita Baik Untuk Anda!


Kanak-kanak Tidur Mengigau: Apakah Punca Ia Berlaku?

Bukan sahaja individu dewasa, kanak-kanak juga boleh mengalami tidur mengigau. Ia kebiasaannya akan terjadi pada tengah malam tanpa kawalan. Ia kebanyakkannya terjadi kepada kanak-kanak yang berusia 4 hingga 8 tahun dan gejala ini akan hilang seiring perjalanan usia. Sebenarnya, gejala ini adalah normal tetapi berbahaya kerana ia mampu mendatangkan kecederaan buat mereka. Ikuti artikel ini untuk mengetaui dengan lebih lanjut mengenai kanak-kanak tidur mengigau.

Apakah yang menyebabkan kanak-kanak tidur mengigau?

Antara punca utama ia terjadi termasuklah:

Tidur tidak mencukupi

Tabiat tidur yang tidak teratur

Kegelisahan

Kawasan persekitaran yang tidak disenangi

Kesakitan

Pengambilan beberapa ubat seperti sedatif, perangsang, dan antihistamin

Faktor genetik

Walaupun pada umumnya ia adalah normal dan tidak berbahaya, kanak-kanak tidur mengigau mungkin menunjukkan simptom kondisi kesihatan yang lain seperti:

Sleep apnea

Night terrors

Kecederaan kepala

Migrain

Restless leg syndrome
 (RLS)

Simptom kanak-kanak tidur mengigau

Bergerak atau berjalan semasa tidur dalam keadaan tidak sedar adalah petanda utama tidur mengigau. Berikut pula merupakan simptom lain yang dikaitkan dengan kondisi tersebut:

Duduk di katil dan berbaring secara berulangan

Bercakap atau berbisik semasa tidur

Tidak respons kepada apa yang berlaku

Melakukan pekerjaan yang mudah di rumah seperti membersihkan meja, memakai pakaian dan lain-lain

Pergerakan yang cemerkap

Buang air kecil pada tempat yang tidak sepatutnya

Bagaimanakah ia didiagnosis?

Kebiasaannya, doktor akan mendiagnosis ia berdasarkan deskripsi kanak-kanak tersebut berdasarkan penjelasan ahli keluarga mereka. Dalam kebanyakan kes, rawatan adalah tidak diperlukan. Walau bagaimanapun, ujian lain perlu dilakukan untuk memastikan tiada sebarang kondisi kesihatan lain yang wujud.

Jika ia berlaku disebabkan oleh kondisi seperti
sleep apnea
atau
 night terrors
, kajian perlu dilakukan. Kanak-kanak tersebut perlu tidur di dalam makmal tidur. Pelbagai elektrod akan diletakkan pada beberapa bahagian badan untuk mengukur kadar degupan jantung, kadar pernafasan, gelombang otak, tekanan otot, pergerakan mata dan kaki serta paras oksigen dalam darah. Rakaman perlu dijalankan ketika kajian ini berlangsung.

Jika ia mendatangkan masalah, doktor anda akan melakukan teknik
scheduled awakening
. Ia adalah teknik memerhatikan kanak-kanak tersebut ketika sedang tidur dan memastikan waktu biasa mereka akan mengigau. Kemudian, doktor akan mengejutkan mereka 15 minit sebelum menetapkan semula kitaran tidur mereka lalu mengawal gejala kanak-kanak tidur mengigau.

Jka ia menyebabkan anak anda berada dalam situasi bahaya seperti menyebabkan keletihan yang terlampau, ubat seperti
benzodiazepines
 atau
antidepressants
mungkin dipreskripsikan.

Apakah rawatan optimum buat kanak-kanak tidur mengigau?

Jangan sesekali mengejutkan anak anda ketika ia berlaku kerana ia boleh mengeruhkan keadaan. Sebaliknya, bawa anak anda kembali tidur di katil mereka dengan aman. Selain itu, ibu bapa juga perlu memastikan rumah mereka selamat dengan memastikan langkah berikut dipatuhi:

Tutup dan kunci semua tingkap pada waktu malam

Buang segala barangan yang berbucu dan tajam

Jangan biarkan anak anda tidur di katil bertingkat

Pasang penggera pada pintu dan tingkap serta kuncikan ia daripada jangkauan anak anda

Pasang pagar keselamatan di hadapan tangga atau pintu

Pastikan pemanas air ditutup

Pastikan kunci rumah atau bilik di luar capaian mereka

Hello Health Group
 tidak menyediakan nasihat perubatan, diagnosis, atau rawatan.


Selain Tanda Lapar, Ada 4 Lagi Sebab Lain Perut Anda Tiba-Tiba Berbunyi!

Perut kita biasanya akan berbunyi
sewaktu kita lapar. Ia juga akan mengeluarkan bunyi setelah kita makan. Kenapa perut berbunyi selepas makan? Adakah ia berkaitan dengan penghadaman atau ada punca-punca lain?

Lebih banyak info tentang Sistem Penghadaman
di sini
.

Kenapa perut berbunyi? Ia satu perkara yang normal

Ramai daripada kita pasti tahu bagaimana perut kita berbunyi.
Perut yang berbunyi ketika lapar
 ialah satu perkara yang biasa.

Begitu juga sekiranya perut berbunyi selepas makan. Kedua-duanya adalah perkara yang normal.

Namun, sekiranya perut berbunyi itu berlaku berserta simptom-simptom lain, ia mungkin petanda bagi satu masalah lain.

Ia mungkin menandakan bahawa anda sedang mengalami masalah kesihatan.

Kenapa perut berbunyi? Ini punca-puncanya

Kenapa perut berbunyi? Terdapat beberapa sebab yang memungkinkan perut anda berbunyi.

Berikut disenaraikan beberapa punca utama yang menyebabkannya:

#1. Perut berbunyi kerana lapar

Rasa lapar merupakan antara punca atau sebab utama kenapa perut berbunyi.

Apabila kita berasa lapar
, akan berlaku peningkatan sejenis hormon di dalam otak.

Hormon ini kemudiannya akan menghantar isyarat kepada usus dan juga perut.

Apabila usus dan perut menerima isyarat ini, maka ia akan berkontraksi dan menyebabkan bunyi dalam perut.

Kejadian kontraksi perut dan usus ini merupakan satu reaksi atau tindak balas normal
apabila kita berasa lapar
.

#2. Perut berbunyi selepas makan

Perut berbunyi selepas makan juga adalah satu
tindak balas dalam tubuh yang normal
 dan tidak perlu dirisaukan.

Ini kerana, setelah kita makan, dinding sistem pencernaan akan berkontraksi supaya makanan yang dimakan itu dapat melepasi perut untuk ke bahagian usus.

Oleh sebab itu, selepas kita makan, kita akan menyedari perut kita akan mengeluarkan bunyi.

Jadi, janganlah risau jika perut berbunyi selepas makan.

#3. Perut berbunyi kerana gas

Sekiranya terdapat jumlah
gas yang besar melalui sistem pencernaan
, ia juga boleh menyebabkan perut anda berbunyi.

#4. Keradangan gastrousus dan juga jangkitan

Selain itu, perut juga akan mengeluarkan bunyi disebabkan oleh keradangan atau jangkitan dalam perut.

Perkara ini lebih jelas dalam kalangan mereka yang menghidap penyakit Crohn’s.

Penyakit Crohn’s
 ialah penyakit keradangan yang kronik pada usus, terutamanya usus besar dan ileum, yang berkaitan dengan ulser dan fistula.

Selain perut berbunyi, anda juga mungkin akan mengalami beberapa simptom lain seperti kesakitan pada perut, muntah-muntah, loya
dan juga cirit-birit
.

#5. Halangan dalam usus punca kenapa perut berbunyi

Apabila cecair atau gas dalam perut kita sukar untuk melalui
saluran gastrousus,
 ia juga boleh mengeluarkan bunyi dalam perut.

Ini kerana usus akan meningkatkan bilangan pergerakan peristaltik bagi membantu aliran cecair dan gas tersebut supaya lancar.

Oleh sebab itu, bunyi dalam perut juga akan turut terhasil.

Halangan dalam usus ini boleh berlaku disebabkan
jangkitan cacing
, penyakit keradangan atau
hernia (angin pasang).

Selain perut berbunyi, anda juga akan mengalami simptom-simptom lain seperti sakit pada perut, kekejangan perut dan hilang selera makan.

Buat cara ini untuk hilangkan bunyi perut anda

Terdapat beberapa
petua hilangkan perut berbunyi
dalam perut tersebut. Antaranya ialah seperti berikut:

Minum air kosong.
 Sekiranya anda tidak berkesempatan untuk makan dan berasa lapar, cuba minum air kosong. Air kosong boleh membantu proses pencernaan selain membantu mengenyangkan perut anda. Apabila anda minum air kosong sewaktu lapar, ia juga boleh menghilangkan bunyi dalam perut.

Makan sesuatu ketika lapar. Apabila perut anda telah kosong, ia mungkin akan mengeluarkan bunyi sebagai isyarat untuk anda makan. Ambil sedikit makanan seperti buah-buahan untuk mengelakkan perut lapar dan berbunyi.

Makan perlahan-lahan. Kadangkala, bunyi yang terhasil daripada perut itu disebabkan
oleh masalah ketidakhadaman
. Oleh itu, untuk mengelakkan masalah ini berulang lagi, kunyah makanan anda sehingga hancur dan elakkan menelan makanan yang tidak dikunyah dengan baik.

Elakkan makan makanan yang bergas. Sesetengah makanan akan mengeluarkan lebih banyak gas berbanding makanan yang lain. Antaranya ialah seperti sayur brokoli,
kubis, kubis bunga
, cendawan, bawang dan kacang pis.

Kawal saiz hidangan anda. Makan dengan banyak juga boleh menyebabkan ketidakhadaman dan menghasilkan bunyi dalam perut. Oleh itu, kawal saiz makanan anda dan makan dalam selang waktu yang lebih kerap untuk mengelakkan perut kosong.

Amalkan
gaya hidup aktif
. Kajian menunjukkan bahawa jika anda berjalan selepas makan, ia boleh membantu proses pencernaan anda. Secara tidak langsung, ia boleh membantu menghilangkan bunyi daripada dalam perut.

Jumpa doktor jika ada simptom lain

Perlu diingat, walaupun perut berbunyi adalah sesuatu yang normal, anda perlu melakukan pemeriksaan sekiranya ia disertai simptom-simptom lain.

Antara simptom tersebut ialah
seperti sakit perut
, demam, loya, muntah-muntah, cirit-birit, sembelit,
hilang selera makan
, darah di dalam najis atau penurunan berat badan.

Ia mungkin petanda bahawa anda alami gangguan kesihatan lain. Kini anda telah tahu beberapa sebab kenapa perut berbunyi.


Tuberkulosis Usus

Definisi

Apa itu Tuberkulosis Usus?

Tuberkulosis adalah jangkitan bakteria yang sering berlaku dan ia boleh mengakibatkan pelbagai simptom.

Tuberkulosis
disebabkan oleh bakteria yang dipanggil Mycobacterium Tuberculosis.

Kebiasaannya bakteria ini menjangkiti paru-paru, namun kadang kala ia boleh menjangkiti nodus limfa dan organ lain seperti usus, yang digelar Tuberkulosis Usus atau TBC usus.

Rawatan bagi tuberkulosis biasanya memerlukan pengambilan beberapa jenis ubat pada masa yang sama untuk beberapa bulan.

Keadaan kesihatan anda juga perlu dinilai kerana ia boleh meningkatkan risiko anda untuk menghidapi tuberkulosis seperti jangkitan virus HIV.

Simptom-simptom

Apakah simptom-simptom TBC usus?

Tiada simptom spesifik bagi tuberkulosis. Simptom yang paling biasa berlaku adalah seperti berikut :

Sakit abdomen secara menyeluruh atau setempat;

Hilang berat badan;

Peluh pada waktu malam;

Demam;

Muntah;

Lemah;

Cirit birit (terutamanya jika anda mengalami ulser);

Sembelit;

Rektum berdarah.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang tidak disenaraikan di atas atau ada sebarang soalan, rujuk doktor anda kerana tubuh setiap individu bertindak dengan cara berbeza.

Berbincang dengan doktor apa yang terbaik untuk situasi anda.

Punca

Apakah punca Tuberkulosis Usus?

TBC usus boleh bermula dari usus (primer) atau dari tempat lain (sekunder).

 Ia boleh terjadi melalui pengambilan uproduk yang diperbuat daripada susu yang tidak dipasteur yang mempunyai kuman tuberkulosis.

Kuman ini lebih aktif apabila
sistem imun hos berkurang, seperti HIV dan anemia.

Faktor-faktor Risiko

Apakah yang meningkatkan risiko saya kepada TBC usus?

Terdapat banyak faktor risiko untuk tuberkulosis usus, seperti:

Jangkitan HIV, virus yang menyebabkan AIDS dan melemahkan sistem imun.

Diabetes mellitus.

Berat badan rendah.

Kanser kepala atau tengkuk, leukemia, atau penyakit Hodgkin.

Sesetengah rawatan perubatan termasuklah kortikosteroid, atau ubat tertentu yang digunakan untuk penyakit autoimun atau vaskulitis seperti artritis reumatoid atau lupus, di mana boleh melemahkan sistem imun.

Silikosis, keadaan pernafasan disebabkan oleh menghidu serbuk silika.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit TBC usus didiagnosis?

Diagnosis tuberkulosis usus dilakukan melalui ujian-ujian berikut:

Ujian makmal
: Anemia, limfositosis, dan kadar mendapan eritrosit yang tinggi selalu dijumpai pada pesakit tuberkulosis.

Radiologi
: Radiografi dada mungkin menunjukkan bukti tuberkulosis, tetapi radiografi dada yang negatif tidak menolak diagnosis ini.

Pemeriksaan melalui
enema barium dan barium makanan.

Limfangiografi
: Pemeriksaan sistem pembuluh limfa melalui X-ray selepas suntikan bahan yang kabur pada X-ray.

Ultrasound perubatan
.

Pengimbas CT
 -Prosedur ini dapat membantu melihat ketumbuhan, jika ada, dan melihat keputusan penyakit ketika kimoterapi.

Pengimbas gallium sitrat
mengesan radang serosa dan peritonitis.

Kolonoskop
 boleh mengesan luka-luka pada bintil-bintil di kawasan ileosekum.

Laparoskop
.

Serum antibodi
boleh dikesan menggunakan uji kaji
immunosorbent
 berkaitan enzim atau ujian antibodi fluoresen antigen larut.

Bagaimana pesakit TBC usus dirawat?

Tuberkulosis enterik dirawat secara perubatan dan seandainya pesakit mempunyai komplikasi, pembedahan ditangguhkan.

Pilihan ubat:
Isoniazid (300mg) dan rifampin (600mg) setiap hari untuk 18 hingga 24 bulan adalah rutin pilihan.
Jika kahak mengandungi banyak bilangan basilus tahan asid, anda akan disyorkan untuk mengambil streptomicin 1g/hari untuk 2 hingga 3 bulan.
Bagi pesakit yang mempunyai tuberkulosis peritonitis, steroid akan ditambah dalam rutin antituberkulosis bagi menghalang pelekatan.

Pilihan pembedahan:
Usus tersumbat teruk, perforasi, dan peritonitis akan dirawat secara konservatif, sekiranya boleh.
Pembedahan yang dilakukan ketika di tahap kritikal, boleh membawa kadar kematian yang tinggi. Jika diagnosis tuberkulosis enteritik disahkan sebelum pembedahan, rawatan optimum terdiri daripada kimoterapi prabedah (isoniazid, rifampin, dan ethambutol) untuk 4 hingga 6 minggu diikuti dengan pembedahan. Kimoterapi pascabedah (isonizid dan rifampin) diberi selama 18 bulan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Tuberkulosis Usus?

Individu yang menghidapi penyakit TBC usus aktif perlu tinggal di rumah dan jauhi tempat kerja dan sekolah sehingga doktor menyatakan anda selamat untuk kembali semula, bagi mengelakkan jangkitan kepada orang lain.

Ini akan mengambil masa beberapa minggu, walaupun rawatan akan diteruskan lagi untuk beberapa bulan.

Anda boleh kembali pada aktiviti normal anda jika anda mahu, setelah anda disahkan sihat.

Jika dirawat di rumah, ketika anda masih membawa jangkitan, anda harus berhati-hati bagi mengelakkan daripada menjangkiti ahli keluarga anda.

Bakteria boleh merebak melalui udara, pakai topeng untuk menutup hidung dan mulut anda.

Tutup mulut anda dengan tisu apabila bersin atau batuk, kemudian masukkan tisu tersebut dalam beg atau buang tisu tersebut.

Pastikan bilik anda mempunyai pengudaraan yang baik supaya bakteria yang anda hembus boleh dibawa keluar.

Anda boleh letak kipas yang menghala keluar tingkap bagi meniup udara yang mengandungi bakteria keluar dari bilik.

Perkara yang paling penting adalah pengambilan ubat tepat pada masa dan dalam tempoh masa yang ditetapkan.

Jika anda berhenti mengambil sebahagian daripada ubat-ubatan atau melangkau mana-mana dos, anda telah meningkatkan risiko ketahanan antibiotik.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Pembaikan Entropion dan Ektropion

Definisi

Apa itu Pembaikan Entropion dan Ektropion?

Pembaikan entropion dan ektropion, yang biasanya dikenali sebagai pembedahan kelopak mata, adalah operasi untuk membetulkan kelopak mata yang ke dalam atau ke luar. Operasi ini harus memperbaiki gejala yang disebabkan oleh entropion. Ini adalah keadaan di mana kelopak mata anda berubah dan menyebabkan bulu mata anda menggosok kornea. Ektropion adalah di mana kelopak mata anda ke luar dan tidak menyentuh mata anda.

Mengapa Pembaikan Entropion dan Ektropion dilakukan?

Sekiranya keadaan mata anda semakin teruk dan anda mungkin kehilangan penglihatan anda, doktor anda akan memerlukan operasi pembaikan. Masalah biasanya disebabkan oleh penuaan. Kadang-kadang ia disebabkan oleh parut tisu menarik kelopak mata anda dari kedudukan. Hanya kelopak mata yang lebih rendah biasanya terjejas.

Anda harus mengetahui beberapa alternatif lain untuk rawatan ini:

Air mata tiruan dan salap boleh digunakan untuk melindungi permukaan mata anda. Pakar bedah anda boleh mengesyorkan kanta sentuh lembut khas untuk anda memakainya.

Sekiranya anda mempunyai entropion, pakar bedah anda mungkin mengesyorkan menggunakan pita untuk mengelakkan bulu mata anda daripada menggosok mata anda, menyuntik Botox ke dalam otot yang menjadikan kelopak mata anda ke dalam atau menggunakan jahitsn untuk mengelakkan kelopak mata anda daripada beralih ke dalam.

Fahami Risiko-risikonya

Apakah risiko-risiko dalam pembaikan Entropion dan ektropion?

Seperti mana-mana prosedur, terdapat beberapa risiko. Anda harus meminta pakar bedah anda untuk menerangkan bagaimana risiko ini mungkin berlaku kepada anda.

Komplikasi yang mungkin berlaku dalam mana-mana prosedur termasuk reaksi yang tidak dijangka kepada anestetik,pendarahan berlebihan atau membentuk bekuan darah (trombosis vena mendalam, DVT).

Untuk operasi pembaikan Entropion atau ektropion, terdapat risiko-risiko tertentu iaitu: Abrasi kornea,lidah bertakuk dan masalah kosmetik.

Anda boleh mengurangkan risiko komplikasi anda dengan mengikuti arahan doktor anda  secara titi untuk menyediakan untuk endoskopi, seperti berpuasa dan menghentikan ubat-ubatan tertentu.

Ia adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut

Proses

Bagaimana Persedian untuk Pembaikan Entropion dan Ektropion?

Anda mesti berbincang dengan doktor anda mengenai ubat terkini, alergi anda atau mana-mana keadaan kesihatan anda dan sebelum menjalani operasi, anda akan bertemu dengan anestetik anda dan merancang anestetik anda bersama-sama. Ia adalah penting untuk mengikuti arahan mengenai masa untuk berhenti makan dan minum sebelum pembedahan.

Apa yang terjadi semasa Pembaikan Entropion dan Ektropion dilakukan?

Operasi biasanya dilakukan di bawah anestetik tempatan. Operasi biasanya mengambil masa 30 minit hingga satu jam, bergantung kepada sama ada operasi melibatkan kedua-dua mata.

Pakar bedah anda mungkin perlu mengeluarkan seksyen kecil kelopak mata anda di mana tisu-tisu telah hilang paling banyak. Sekiranya masalah itu disebabkan oleh kulit yang ketat atau parut tisu, pakar bedah anda mungkin perlu menggunakan graf kulit.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang terjadi selepas Pembaikan Entropion dan Ektropion?

Anda sepatutnya dapat pulang ke rumah selepas beberapa jam.

Anda tidak boleh membiarkan kelopak mata anda basah, melakukan senaman berat atau bongkok ke bawah sehingga jahitan dikeluarkan.

Anda tidak boleh memakai alat solek mata atau minum alkohol selama beberapa minggu, dan cuba elakkan wajah anda dari terkena matahari.

Senaman yang kerap akan membantu anda untuk kembali ke aktiviti normal secepat mungkin. Sebelum anda mula bersenam, tanyakan kepada pasukan penjagaan kesihatan atau GP anda untuk mendapatkan nasihat.

Keputusan pembentukan entropion atau ektropion berlangsung lama. Bagaimanapun, apabila anda menjadi lebih tua, kulit dan tisu lembut kelopak mata anda akan terus berkurang dan masalahnya mungkin kembali.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Berat Badan Naik & Haid Tak Teratur, Antara Tanda Sindrom Ovari Polisistik, Semak Ia Sekarang!

Sindrom ovari polisistik (polycycstic ovarian syndrome/PCOS) adalah masalah hormon yang berlaku kepada wanita. Namun, ia bukanlah penyakit yang jarang berlaku meskipun namanya agak kurang popular dalam kalangan rakyat Malaysia.

PCOS berlaku apabila kadar hormon androgen berada di paras lebih tinggi dari biasa. Gangguan pada keseimbangan hormon ini akan menyebabkan
kecelaruan di dalam badan.

Tanda-tanda anda mengalami sindrom ovari polisistik (PCOS)

Apakah tanda-tanda anda mungkin mengalami PCOS? Baca sehingga penghujung artikel ini.

1. Kitaran haid tidak teratur

Ini adalah tanda paling awal berlaku.  Di mana, jika anda tidak ingat tarikh terakhir datang bulan, anda mungkin mengalami
haid yang tidak teratur.

Hormon androgen yang tinggi menghalang penghasilan progesteron yang cukup untuk haid sentiasa normal dan teratur.

Masalahnya, tidak semua wanita mempunyai keberanian untuk berjumpa doktor bagi mendapatkan nasihat.

Sebaliknya mereka berfikir bahawa ini adalah masalah biasa dan akan kembali normal selepas beberapa ketika. Akhirnya,  selepas semakin parah, baru mereka akan pergi ke hospital.

2. Tanda sindrom ovari polisistik pcos – Banyak jerawat selepas haid

Meskipun ia mungkin masalah yang biasa berlaku bagi wanita, namun ia kemungkinan ada kena mengena dengan Sindrom Ovari Polisistik. Jadi, jangan abaikan tanda ini.

3. Misai anda semakin jelas

Wanita juga mempunyai misai tetapi tidak cukup tebal sehingga boleh dilihat dari jauh. Namun, jika orang di sekeliling mula
menegur tentang misai
anda, dapatkan pemeriksaan doktor kerana anda mungkin mengalami PCOS.

Hormon lelaki androgen yang tinggi menyebabkan pertumbuhan bulu yang lebih lebat di kawasan yang biasanya berlaku dalam kalangan lelaki.

Selain misai, bulu juga boleh bertambah di bahagian kaki, dada dan tangan.

4. Gagal mendapatkan anak

Ini adalah sebab utama wanita perlu berjumpa doktor. Ketidakstabilan hormon yang berlaku menyebabkan proses ovulasi dan kitaran haid yang normal gagal berlaku.

Sudah tentu, ia akan mengganggu
proses mendapatkan anak.

5. Berat badan naik

Walaupun anda sudah mengamalkan pemakanan sihat, namun berat badan tetap naik. Apa yang lebih mengejutkan, ia berlaku dengan pantas yang  melibatkan bahagian abdomen.

PCOS boleh dirawat dengan teknologi perubatan moden. Asalkan anda mendapatkan rawatan yang betul seterusnya masalah ini dapat diselesaikan.


Kalau Suka Tahan Air Mani Dari Keluar, Ada Kesan Buruk Untuk Orang Lelaki?

Aktiviti seperti melakukan
 hubungan seks atau melancap
 menyebabkan keluar air mani. Namun, bagaimana pula jika seseorang lelaki itu tidak mengeluarkan air mani mereka?

Normalkah? Atau ada sebarang kesan sampingan? Ikuti jawapannya di bawah ini.

Untuk mendapatkan lebih banyak informasi tentang Kesihatan Lelaki, anda juga boleh klik
di sini.

Apakah punca terhalang air mani terpancut?

Terdapat beberapa sebab mengapa seseorang lelaki itu boleh mengalami keadaan di mana dia tidak
mengeluarkan air mani
. Sebab-sebab yang berlaku itu juga berbeza mengikut keadaan.

#1. Sengaja tahan keluar air mani

Keadaan pertama yang menyebabkan air mani terhalang daripada terpancut adalah kerana seseorang itu sengaja tidak mahu mengeluarkannya.

Dengan kata lain, seseorang lelaki itu berniat dengan sengaja untuk
 tidak mengeluarkan air mani
.

Keadaan ini mungkin kedengaran agak pelik dan tidak normal. Tetapi, ia diamalkan oleh sebahagian besar pengikut ajaran Taoism dan juga mereka yang mengamalkan kaedah seks tantrik (
tantric sex
).

Ada beberapa sebab mengapa sesetengah individu mengelakkan diri daripada melakukan ejakulasi.

Pertama, mereka berpendapat bahawa dengan menahan diri
daripada melakukan ejakulasi
 dapat menggalakkan peningkatan emosi dan juga spiritual.

Ada juga yang berpendapat bahawa ia mungkin memperbaiki kesuburan mereka. Selain itu, kaedah seperti ini juga dipercayai mampu meningkatkan kekuatan fizikal dan juga membina otot.

#2. Anejakulasi

Anejakulasi juga
dikenali sebagai orgasme kering
. Ia boleh dikategorikan kepada dua iaitu primer dan juga sekunder.

Bagi mereka yang tidak berkemampuan atau tidak pernah keluar air mani sewaktu berejakulasi, mereka dikira mempunyai anejakulasi kategori primer.

Bagi mereka yang dahulunya pernah
berkemampuan mengeluarkan air mani
, tetapi kini tidak lagi mampu, maka ia dianggap memiliki anejakulasi kategori sekunder.

Terdapat beberapa punca yang boleh menyebabkan anejakulasi ini berlaku. Antaranya ialah:

Kecederaan pada saraf tunjang

Pembedahan atau kecederaan pada bahagian pelvis

Jangkitan

Sesetengah kesan ubat-ubatan seperti antidepresan

Gangguan sistem saraf

Tekanan atau isu berkaitan psikologi

#3. Ejakulasi retrograde

Ejakulasi retrograde berlaku apabila
 air mani bergerak ke belakang
 memasuki kelenjar, bukannya bergerak terpancut ke hadapan seperti yang sepatutnya.

Apabila ejakulasi seperti ini berlaku, anda masih lagi merasai nikmat orgasme tersebut tetapi mungkin hanya mengeluarkan sedikit bahkan tiada langsung air mani.

Kes ejakulasi seperti ini tidaklah membahayakan kesihatan tetapi boleh menyebabkan ketidaksuburan.

Selain itu, ia juga mungkin akan
menyebabkan air kencing berwarna
 seperti berkeladak disebabkan kewujudan air mani dalam air kencing anda.

Adakah terdapat sebarang manfaat jika menahan keluar air mani?

Tidak terdapat kelebihan atau manfaat khusus jika anda menahan daripada keluar air mani.

Ada beberapa manfaat yang mungkin pernah diutarakan sebelum ini. Antara manfaat yang didakwa boleh diperoleh jika
menahan diri daripada berejakulasi
 adalah seperti berikut:

Manfaat terhadap fizikal:

Meningkatkan stamina di gim dan juga ketika melakukan hubungan intim

Meningkatkan jisim otot

Meningkatkan kualiti sperma

Mempunyai rambut atau bulu yang lebih lebat

Berpotensi untuk mengalami orgasme berkali-kali

Manfaat kepada mental:

Mengurangkan tekanan dan keresahan

Meningkatkan motivasi

Mempunyai keyakinan yang lebih tinggi

Mempunyai fokus dan penumpuan yang lebih baik

Mempunyai kawalan diri yang lebih baik

Adakah terdapat risiko tahan air mani lelaki daripada terkeluar?

Anda tidak perlu risau kerana tidak terdapat sebarang risiko atau komplikasi
 jika anda menahan keluar air mani
.

Sperma yang tidak dikeluarkan bersama air mani akan dileraikan dan diserap kembali oleh tubuh anda.

Oleh sebab itu, tidak timbul sebarang isu yang boleh menjejaskan kesihatan anda jika tidak mengeluarkan air mani daripada tubuh.

Ada yang kata, pancut air mani lebih baik dari tahan. Kenapa?

Terdapat beberapa kajian yang mengaitkan antara kekerapan ejakulasi dan juga risiko kanser prostat.

Kajian mendapati bahawa,
mereka yang kerap berejakulasi
 mempunyai risiko yang lebih rendah untuk mengalami kanser prostat.

Selain itu, dengan berejakulasi, ia akan membuatkan
 tubuh anda menjadi lebih terangsang
.

Apabila tubuh anda terangsang, ia akan meningkatkan tahap dopamin dan juga oksitosin yang lebih dikenali secara umum sebagai hormon gembira dan hormon cinta.

Apabila tahap oksitosin meningkat, anda akan berasa lebih positif, yakin dan juga tenang.

Selain itu, hormon dopamin yang meningkat juga akan menggalakkan rasa positif dan mengurangkan rasa resah dan juga tekanan yang dialami.

Kesimpulan

Anda kini faham bahawa perbuatan
tahan air mani
 daripada terpancut mungkin tidak akan membahayakan kesihatan seorang lelaki.

Namun, berejakulasi mempunyai manfaatnya yang tersendiri terhadap
pengurangan risiko kanser prostat
.